ನೆವಾಡಾ

**ನೆವಾಡಾ**  ರಾಜ್ಯವು ಅಮೇರಿಕಾದ ಪಶ್ಚಿಮ ಮತ್ತು ನೈಋತ್ಯ ಭಾಗದಲ್ಲಿರುವ ರಾಜ್ಯವಾಗಿದೆ.  ನೆವಾಡಾ, ಮೌಂಟೇನ್ ರಾಜ್ಯ ಪ್ರದೇಶಕ್ಕೂ ಸೇರಿದುದಾಗಿದೆ.   ಕಾರ್ಸನ್ ಸಿಟಿಯು ಇದರ ರಾಜಧಾನಿಯಾಗಿದ್ದು, ಲಾಸ್ ವೇಗಾಸ್ ನಲ್ಲಿಯೇ ಅತ್ಯಂತ ದೊಡ್ಡ ನಗರವಾಗಿದೆ.  **ಸಿಲ್ವರ್ ಸ್ಟೇಟ್**  ಎಂಬುದು ಇದಕ್ಕಿರುವ ಇನ್ನೊಂದು ಹೆಸರಾಗಿದ್ದು, ಅಲ್ಲಿರುವ ಅಪಾರ ಪ್ರಮಾಣದ ಬೆಳ್ಳಿ ಅದಿರಿನ ನಿಕ್ಷೇಪ ಮತ್ತು ಗಣಿಗಾರಿಕೆಯಿಂದಾಗಿ ಈ ಹೆಸರು ಬಂದಿರುವುದಾಗಿ ತಿಳಿಯುತ್ತದೆ.  "ಸೇಜ್ ಬ್ರಶ್  ಸ್ಟೇಟ್" ಮತ್ತು "ಬ್ಯಾಟಲ್ ಬಾರ್ನ್ ಸ್ಟೇಟ್" ಗಳೂ ಕೂಡ ಈ ರಾಜ್ಯಕ್ಕಿರುವ ಇತರೆ ಎರಡು ಹೆಸರುಗಳಾಗಿವೆ.  1864ರಲ್ಲಿ 36ನೆಯ ಸ್ವತಂತ್ರ ರಾಜ್ಯವಾಗಿ ಕೇಂದ್ರಕ್ಕೆ ಸೇರ್ಪಡೆಯಾದ ನೆವಾಡಾ ಪ್ರದೇಶವು, ಅಮೇರಿಕಾದ ಸಿವಿಲ್ ಯುದ್ಧದ ಸಂದರ್ಭದಲ್ಲಿ ಯೂನಿಯನ್ ಕಡೆಗೆ ಹೊರಳಿದುದರ ಸಂಕೇತವಾಗಿ, ಅಲ್ಲಿನ ಧ್ವಜದಲ್ಲಿ "ಬ್ಯಾಟಲ್ ಬಾರ್ನ್" ಎಂಬ ಸಾಲು ಸದಾ ಗೋಚರಿಸುತ್ತದೆ.  ಹೀಗೆ ಕೇಂದ್ರಕ್ಕೆ ಸೇರ್ಪಡೆಯಾಗುವುದಕ್ಕೂ ಮೊದಲು ಇದಕ್ಕಿದ್ದ ಹೆಸರು ಮೋರ್ಮನ್ ಸ್ಟೇಶನ್.

ನೆವಾಡಾವು ಅಲ್ಲಿನ ಏಳನೆಯ ಅತಿ ದೊಡ್ಡ ಪ್ರಾದೇಶಿಕ ರಾಜ್ಯವಾಗಿದ್ದು, ಭೌಗೋಳಿಕವಾಗಿ ದಕ್ಷಿಣದಲ್ಲಿ ಮೊಜಾವೆ ಮರುಭೂಮಿಯ ಪ್ರಾಂತ್ಯ ಮತ್ತು ಉತ್ತರದಲ್ಲಿ ಗ್ರೇಟ್ ಬೇಸಿನ್ ಪ್ರಾಂತ್ಯಗಳನ್ನು ಹೊಂದಿದೆ.  ಇಡೀ ಪ್ರಾಂತ್ಯದಲ್ಲಿಯೇ ನೆವಾಡಾವು ಅತ್ಯಂತ ಶುಷ್ಕ ಪ್ರದೇಶವಾಗಿದೆ.  ಕರಾರುವಕ್ಕಾಗಿ, ರಾಜ್ಯದ 86 ಪ್ರತಿಶತಃ ಪ್ರದೇಶವು ಅಮೇರಿಕಾದ ಫೆಡರಲ್ ಸರಕಾರದ ಅಧೀನಕ್ಕೆ ಒಳಪಟ್ಟಿದ್ದು, ನಾಗರೀಕ ಮತ್ತು ಮಿಲಿಟರಿಗಳೆರಡರ ವ್ಯಾಪ್ತಿಗೂ ಇದು ಸೇರಿರುತ್ತದೆ.  2008ರ ಹೊತ್ತಿಗೆ ಅಲ್ಲಿ ಸುಮಾರು 2.6 ದಶಲಕ್ಷ ಜನವಸತಿ ಇದ್ದುದಾಗಿ ತಿಳಿದು ಬರುತ್ತದೆ. ಅದರಲ್ಲಿ ಸುಮಾರು 85%ರಷ್ಟು ಜನ, ನಗರಪ್ರದೇಶಗಳಾದ ಲಾಸ್ ವೇಗಾಸ್ ಮತ್ತು ರಿನೋದಲ್ಲಿ ವಾಸವಿದ್ದುದಾಗಿ ಅಂಕಿಅಂಶಗಳು ತಿಳಿಸುತ್ತವೆ.  ಸುಲಭ ವಿವಾಹ ಮತ್ತು ಅಷ್ಟೇ ಸುಲಭ ವಿಚ್ಚೆದನಾ ಪಧ್ಧತಿಗಳಿಗೆ ಮೊದಲು ಮಾಡಿ, ಮನರಂಜನೆ, ಕಾನೂನಿನ ಪರಿಮಿತಿಯಲ್ಲೇ ಆಡಲಾಗುವ ಜೂಜು, ಮತ್ತು ಇರುವ ಹದಿನಾರು ಕೇಂದ್ರಗಳಲ್ಲಿ ಎಂಟು ಅಧಿಕೃತ ವೇಶ್ಯಾವಾಟಿಕಾ ಕೇಂದ್ರಗಳನ್ನು ಹೊಂದಿರುವ ಪ್ರದೇಶವೆಂಬ ಹೆಗ್ಗಳಿಕೆ ನೆವಾಡಾದ್ದು.

## ನೆವಾಡಾ ಶಬ್ದೋತ್ಪತ್ತಿಯ ಹಿನ್ನೆಲೆ ಮತ್ತು ಉಚ್ಛಾರ 
thumb|ವ್ಹೀಲರ್ ಪೀಕ್ ನ ತುತ್ತ ತುದಿಗಿರುವ ಪ್ರಾಸ್ಪೆಕ್ಟ್ ಮೌಂಟೇನ್ ಫಾರ್ಮೇಶನ್ ನ ಕ್ವಾರ್ಟ್ಜೈಟ್. ಇದು ಇಡೀ ನೆವಾಡಾದಲ್ಲಿಯೇ ಅತ್ಯಂತ ಎತ್ತರದ ಸ್ಥಳ.
ನೆವಾಡಾ ಹೆಸರು ಸ್ಪ್ಯಾನಿಶ್ ಮೂಲದ, ಹಿಮಸಿಂಚನ ಎಂಬ ಅರ್ಥ ಬರುವ *ನೆವಾಡಾ*  ಶಬ್ದದಿಂದ ಜನಿತವಾಗಿದ್ದು, ನೆವಾಡಾದಲ್ಲಿನ "ಸಿಯೆರಾ ನೆವಾಡಾ" ಎಂಬ ಹಿಮಾವೃತ ಪರ್ವತಶ್ರೇಣಿಗಳಿರುವುದೇ ಇದಕ್ಕೆ ಕಾರಣವಾಗಿದೆ.

ಈ ಪದದ ಎರಡನೆಯ ಅಕ್ಷರದ ಸರಿಯಾದ ಉಚ್ಛಾರ b**a** d ಪದದ 'ಬ್ಯಾ'ನ್ನು ಹೇಳಿದ ಹಾಗಿರಬೇಕು.  ಪಶ್ಚಿಮ ಅಮೇರಿಕದಿಂದ ಬಂದ ಕೆಲವರು ಫಾದರ್ ಶಬ್ದದ **ಆ**  ಉಚ್ಛಾರವನ್ನು ಬಳಸಿ ಈ ಶಬ್ದವನ್ನು ಹೇಳುತ್ತಾರೆ; ಸ್ಪ್ಯಾನಿಶ್ಷರು ಬಳಸುವ ಉಚ್ಚಾರಕ್ಕೆ ಇದು ತುಸು ಹತ್ತಿರದಲ್ಲಿದ್ದರೂ, ಸ್ಥಳೀಯರು ಇದನ್ನು ಅನುಮೋದಿಸುವುದಿಲ್ಲ.   ಇಲ್ಲಿ ಗಮನಿಸಬೇಕಾದ ಅಂಶವೆಂದರೆ, ಜಾರ್ಜ್ ಡಬ್ಲ್ಯೂ ಬುಶ್ ತಾವು ಸ್ಪರ್ಧಿಸಿದ್ದ 2004ರ ಅಧ್ಯಕ್ಷೀಯ ಚುನಾವಣೆಯಲ್ಲಿ ಕೂಡ *ಫಾಕ್ಸ್ ಪಾಸ್*  ನ್ನು ಹೊರಡಿಸಿದ್ದರು.  ಆದರೆ, 2004ರ ಜೂನ್ 18ರಂದು ಅಧ್ಯಕ್ಷ ಬುಶ್ ರೆನೋ-ಸ್ಪಾರ್ಕ್ಸ್ ಸಮುದಾಯ ಭವನದಲ್ಲಿ ಮತ್ತೊಮ್ಮೆ ಪ್ರಚಾರ ಕಾರ್ಯ ನಡೆಸಿದಾಗಲೇ ಈ ಸಂಗತಿ ದೋಷಮುಕ್ತವೆಂದು ಸಾಬೀತಾಗಿದ್ದು.  ಅಧ್ಯಕ್ಷ ಬುಶ್ ತಮ್ಮ ಭಾಷಣವನ್ನು ಆರಂಭಿಸಿ, "ಇಲ್ಲಿ ಈ ಸಂದರ್ಭದಲ್ಲಿ ಸರಿಯಾದ ಆ ಉಚ್ಛಾರವನ್ನು ಎತ್ತಿ ಹಿಡಿಯಲು ನನಗೆ ತುಂಬಾ ಹೆಮ್ಮೆ ಎನಿಸುತ್ತದೆ" ಅಂದಾಗ ನೆರಇದ್ದ ಜನಸ್ತೋಮದಿಂದ ಒಪ್ಪಿಗೆಯ ಅನುಮೋದನೆಯ ಚಪ್ಪಾಳೆಯ ಮೊರೆತ. ಅವರು ಮತ್ತೊಮ್ಮೆ ತುಂಬಾ ಹಗುರಾಗಿ, "ನಿಮ್ಮ ನಿರೀಕ್ಷೆಯಂತೆ ನಾನು ಅದನ್ನು ಸರಿಯಾಗಿಯೇ ಉಚ್ಚರಿಸಿದ್ದೇನೆ, ಅಲ್ಲವೇ?" ಅಂದಾಗಲೂ ಜನರಿಂದ ಹರ್ಷೋದ್ಗಾರ!  ಆನಂತರದ ಚುನಾವಣೆಯಲ್ಲಿ ಅಧ್ಯಕ್ಷ ಬುಶ್ ನೆವಾಡಾ ರಾಜ್ಯವನ್ನು ಎತ್ತಿ ಹಿಡಿದರು. 
ಸಂಸತ್ ಸದಸ್ಯ ಹ್ಯಾರಿ ಮಾರ್ಟನ್ಸನ್ ನೆವಾಡಾ ಪದದ ಆಗಿನ ಉಚ್ಚಾರಕ್ಕೆ ಪರ್ಯಾಯವಾಗಿ ಮತ್ತೊಂದು (ಸ್ಪ್ಯಾನಿಶ್)ಉಚ್ಚಾರದ ಬೇಡಿಕೆಯೊಂದನ್ನು ಮಂಡಿಸಿದ್ದರು.

## ಭೂವಿವರಣೆ 
thumb|upright|ನೆವಾಡಾದ ವರ್ಣರಂಜಿತ ಡಿಜಿಟಲ್ ನಕಾಶೆ.

ನೆವಾಡಾದ ಹೆಚ್ಚಿನ ಭಾಗವು ಬೇಸಿನ್ ಮತ್ತು ಪ್ರಾವಿನ್ಸ್ ವ್ಯಾಪ್ತಿಯಲ್ಲಿ ಬರುತ್ತದೆ ಹಾಗೂ ಅಲ್ಲಲ್ಲಿ ಇದರ ಉತ್ತರ-ದಕ್ಷಿಣ ಪರ್ವತ ಶ್ರೇಣಿಗಳು ಛೇದಗೊಂಡಂತೆ ಕಾಣುತ್ತವೆ.  ಈ ಪರ್ವತ ಶ್ರೇಣಿಗಳ ಬಹು ಭಾಗಗಳು ತಮ್ಮ ನಡುವೆ ಎಂಡೋರ್ಹಿಕ್  ಕಣಿವೆಗಳನ್ನು ಹೊಂದಿದ್ದು ಗ್ರೇಟ್ ಬೇಸಿನ್ ಎಂಬ ಹೆಸರು ಬಂದಿರುವುದಕ್ಕೆ ಬಹುತೇಕ ಅವುಗಳ ಈ ರಚನೆಯೇ ಕಾರಣವಾಗಿರಬಹುದು ಎಂದು ಹೇಳಲಾಗುತ್ತದೆ. 
left|thumb|ಪಿನಿಯನ್ ಜೂನಿಪರ್ ಅರಣ್ಯಗಳು ನೆವಾಡಾ ರಾಜ್ಯದ ಉತ್ತರ ಮತ್ತು ದಕ್ಷಿಣದ ಬಹುತೇಕ ಭಾಗವನ್ನು ಆವರಿಸಿಕೊಂಡಿವೆ.
left|thumb|ರೆನೋವಿನಲ್ಲಿ ಸೂರ್ಯೋದಯ
thumb|left|ರಷೆಲ್ ನ ಬಳಿಯ ಬೇಸಿನ್ ಮತ್ತು ರೇಂಜ್ ನ ದೃಶ್ಯಾವಳಿ
ರಾಜ್ಯದ ಹೆಚ್ಚಿನ ಭೂ ಭಾಗವು ಈ ಗ್ರೇಟ್ ಬೇಸಿನ್ ಪ್ರಾಂತ್ಯದೊಳಗೆಯೇ ಸೇರಿಕೊಂಡಿದ್ದು, ಬೇಸಗೆಯಲ್ಲಿ ಉಷ್ಣ ತಾಪಮಾನವನ್ನು ಮತ್ತು ಚಳಿಗಾಲದಲ್ಲಿ ಶೀತದ ವಾತಾವರಣವನ್ನು ಹೊಂದಿರುವ ಪ್ರದೇಶವಾಗಿದೆ.  ಅಪರೂಪಕ್ಕೊಮ್ಮೆ ಎನ್ನುವಂತೆ ಅರಿಜೋನಾ ಮಾನ್ಸೂನ್ ಮಾರುತಗಳು ಬೇಸಗೆಯಲ್ಲೂ ಚಂದಮಾರುತಗಳನ್ನು ಹೊತ್ತು ತರುವುದುಂಟು. ಪೆಸಿಫಿಕ್ ಮಾರುತಗಳು ಇಡೀ ಪ್ರಾಂತ್ಯವನ್ನು ಹಿಮದ ಚಾದರದಿಂದ ಮುಚ್ಚಿಬಿಡುವುದುಂಟು. ರಾಜ್ಯದ ಅತ್ಯಂತ ಹೆಚ್ಚಿನ ಉಷ್ಣಮಾನವು ಲಾಫ್ಲಿನ್ ನಲ್ಲಿ ದಾಖಲೆಯಾಗಿರುತ್ತದೆ. (1994ರಲ್ಲಿ ಜೂನ್ 29ರಂದು ಹೆಚ್ಚಳವಾದ ). ಅತ್ಯಂತ ಕಡಿಮೆ ತಾಪಮಾನವು ರಾಜ್ಯದ ಈಶಾನ್ಯದಲ್ಲಿರುವ ಸ್ಯಾನ್ ಜಸಿನ್ಟೋದಲ್ಲಿ 1972ರಲ್ಲಿ ದಾಖಲೆಯಾಗಿದೆ. ಗಣರಾಜ್ಯವು ನೆವಾಡಾದ ಗಣಿ ಆಧಾರಿತ ಆರ್ಥಿಕತೆಯನ್ನು ಕೇಂದ್ರದ ಕೈಗಾರಿಕೋದ್ಯಮದ ಜೊತೆಗೆ ತಳುಕು ಹಾಕಿದ್ದೂ ಕೂಡ ರಾಜ್ಯತ್ವದ ಅವಧಿ ಮುಂದಕ್ಕೆ ಹೋಗಲು ಕಾರಣವಾಗಿತ್ತು.

ನೆವಾಡಾದ ದಕ್ಷಿಣ ಭಾಗದ ಈಗಿನ ಗಡಿಪ್ರದೇಶಗಳು ಅದಕ್ಕೆ ಲಭಿಸಿದ್ದು 1866ರ ಮೇ 5ರಂದು; ಅದು ಸಹ ಅದಕ್ಕೆ ಸಾಧ್ಯವಾಗಿದ್ದು ನೆವಾಡದ ಪಶ್ಚಿಮದಲ್ಲಿ ಹರಿಯುವ ಕೊಲೊರಾಡೊ ನದಿಯ ಅರಿಜೋನಾ ಪ್ರಾಂತ್ಯದ ಪಹ್-ಉತೆ ಕಾಂಟಿ ಭಾಗವು ನೆವಾಡಾದ ಒಂದು ಭಾಗವಾಗಿ ಸೇರ್ಪಡೆಯಾದಾಗ. ಹೆಚ್ಚೂ ಕಡಿಮೆ ನೆವಾಡಾದ ದಕ್ಷಿಣದಲ್ಲಿನ 37ನೆಯ ಸಮಾನಾಂತರ ಪ್ರದೇಶವು ಸಹ ಸೇರ್ಪಡೆಯಾಗಿದ್ದು ಮತ್ತು ವರ್ಗಾವಣೆಯಾಗಿದ್ದು ಇದೆ ರೀತಿಯಲ್ಲಿ.    ಆ ಪ್ರದೇಶದಲ್ಲಿ ಚಿನ್ನದ ನಿಕ್ಷೇಪವನ್ನು ಪತ್ತೆ ಹಚ್ಚಲಾಗಿದ್ದುದೇ ಅದರ ವರ್ಗಾವಣೆಗೆ ಕಾರಣವಾಗಿತ್ತು. ಈ ಕಾರಣದಿಂದಾಗಿಯೇ ನೆವಾಡಾದಲ್ಲಿ ಜನಸಂಖ್ಯೆ ಹೆಚ್ಚಲು ಕಾರಣ ಎಂದು ಅಲ್ಲಿನ ಅಧಿಕಾರೀ ವರ್ಗ ಅಂದಾಜು ಮಾಡಿತ್ತು.  ಆ ಪ್ರದೇಶವು ಈಗ ಕ್ಲಾರ್ಕ್ ಕಾಂಟಿ ಎಂಬ ಹೆಸರಿನಿಂದ ಕರೆಯಲ್ಪಡುವ ಪ್ರದೇಶದ ಹೆಚ್ಚಿನ ಭಾಗವನ್ನು ಹೊಂದಿದೆ.

1868ರಲ್ಲಿ ಮೊರ್ಮನ್ನರ ಪ್ರಭುತ್ವವನ್ನು ಹತ್ತಿಕ್ಕಲು ಪ್ರಯತ್ನಿಸುತ್ತಿದ್ದ ಜನಾಂಗವೊಂದು ವಾಸವಿದ್ದ ಪಶ್ಚಿಮ ಉತಾಹ್ ಪ್ರಾಂತ್ಯದ ಮತ್ತೊಂದು ಭಾಗವು ನೆವಾಡಾದ ದಕ್ಷಿಣಕ್ಕೆ ಸೇರ್ಪಡೆಯಾಗಿ ಆ ಮೂಲಕ ಪೂರ್ವದ ಗಡಿಯನ್ನು ಹತೋಟಿಗೆ ತೆಗೆದುಕೊಳ್ಳುತ್ತದೆ.

ಹಲವಾರು ವರ್ಷಗಳವರೆಗೆ ಬೆಳ್ಳಿ ಗಣಿಗಾರಿಕೆಯು ನೆವಾಡಾದ ಅರ್ಥಿಕತೆಯಲ್ಲಿ ಸುಧಾರಣೆ ತರಲು ಕಾರಣವಾಗಿರುತ್ತದೆ. (ಗಮನಿಸಿ: ನೆವಾಡಾದಲ್ಲಿ *ಬೆಳ್ಳಿ ಗಣಿಗಾರಿಕೆ* ) ತನ್ನ *ರಫಿಂಗ್ ಇಟ್*  ಕಾದಂಬರಿಯಲ್ಲಿ ಉಲ್ಲೇಖಿಸಿರುವ ಕಾಲಮಾನದಲ್ಲಿಯೇ ಮಾರ್ಕ್ ಟ್ವೈನ್ ನೆವಾಡಾದಲ್ಲಿ ವಾಸವಿದ್ದ ಸಮಯದಲ್ಲಿ ಗಣಿಗಾರಿಕೆಯ ಉದ್ಯಮವು ಉಚ್ಛ್ರಾಯ ಸ್ಥಿತಿಯಲ್ಲಿತ್ತು ಮತ್ತು ಕೈಗಾರಿಕೋದ್ಯಮದ ಸಂಪತ್ತಿನಲ್ಲಿ ಅಪಾರವಾಗಿ ಹೆಚ್ಚಳವಾಯಿತು ಎಂದು ಹೇಳಲಾಗುತ್ತದೆ.  ಅದೇನೇ ಇದ್ದರೂ 19ನೆಯ ಕೊನೆಯ ಹೊತ್ತಿಗೆ ಗಣಿಗಾರಿಕೆ ಮತ್ತು ಜನಸಂಖ್ಯೆಗಳೆರಡೂ ಗಣನೀಯವಾಗಿ ಇಳಿದಿದ್ದವು ಎಂಬುದು ವಾಸ್ತವ.  ಇಷ್ಟರ ನಡುವೆಯೂ, 1900ರಲ್ಲಿ ಟೋನೋಪಾಹ್ ನಲ್ಲಿ ಆದ ಬೆಳ್ಳಿಸಂಪತ್ತಿನ ಹೋರಾಟ, ಗೋಲ್ಡ್ ಫೀಲ್ಡ್ ಮತ್ತು ರಹಯೋಲೈಟ್ ಹೋರಾಟಗಳು ಮತ್ತೊಮ್ಮೆ ನೆವಾಡಾದ ಜನಸಂಖ್ಯೆಯನ್ನು ಹೆಚ್ಚುವಂತೆ ಮಾಡಿದವು.

#### ಜೂಜಾಟ ಮತ್ತು ಕಾರ್ಮಿಕತೆ 
thumb|right|20ನೆಯ ಶತಮಾನದಲ್ಲಿ ವ್ಯಾಪಾರೋದ್ಯಮ ಕುಸಿದಾಗ, ಮತ್ತೆ ತಲೆದೋರಿದ್ದ ಗ್ಯಾಂಬ್ಲಿಂಗ್ ಭೂತ. ಲಾಸ್ ವೇಗಾಸ್ ನಗರದ ಮರುನಿರ್ಮಾಣದಲ್ಲೂ ಇದರ ಪಾತ್ರವಿದೆ.
ಅನಿಯಂತ್ರಿತ ಜೂಜಾಟ ನೆವಾಡಾದ ಗಣಿಪ್ರದೇಶಗಳಲ್ಲಿ ತುಂಬಾ ಸಾಮಾನ್ಯವಾಗಿತ್ತು. ಆದರೆ, ಮುಂದೆ, 1909ರಲ್ಲಿ ದೇಶಾದ್ಯಂತ ಕಾನೂನು ಬಾಹಿರ ಪಂದ್ಯಗಳು ಎಂಬ ಕಾಯಿದೆಯಡಿ ಅದನ್ನು ನಿಷೇಧಿಸಲಾಯಿತು.  ಔದ್ಯೋಗಿಕ ಕ್ಷೇತ್ರದಲ್ಲಿ ಆದ ಹಠಾತ್ ಕುಸಿತದಿಂದಾಗಿ ಗಣಿ ರಫ್ತುಗಾರಿಕೆಯಲ್ಲಿ ಮತ್ತೆ ಮತ್ತೆ ಕುಸಿತ ಉಂಟಾಯಿತು ಮತ್ತು ಕೃಷಿ ಉತ್ಪನ್ನದಲ್ಲಿಯೂ ಗಣನೀಯ ಕುಸಿತ ಉಂಟಾಯಿತು. ಇದೆ ನೆಪದಿಂದ ನೆವಾಡಾ ರಾಜ್ಯದಲ್ಲಿ ಅಲ್ಲಿಯ ಶಾಸಕಾಂಗ ಪಕ್ಷದ ಅನುಮತಿ ಪಡೆದು ಮತ್ತೆ 1931ರ ಮಾರ್ಚ್ 19ರಂದು ಜೂಜಾಟವನ್ನು ಅಧಿಕೃತವಾಗಿ, ಕಾನೂನಿನ ವ್ಯಾಪ್ತಿಯಲ್ಲಿ ಆಡಲು ಮತ್ತೆ ಚಾಲನೆಗೊಳಿಸಲಾಯಿತು.    ಆ ಸಮಯಕ್ಕೆ, ರಾಜ್ಯದ ಆರ್ಥಿಕ ಸ್ಥಿತಿಗತಿಯಲ್ಲಿ ಸುಧಾರಣೆಯಾಗುವವರೆಗೂ ಮಾತ್ರವೇ ಜೂಜಾಟಕ್ಕೆ ತಾತ್ಕಾಲಿಕ ಅನುಮತಿಯನ್ನು ಕೊಡಲಾಗಿದೆ ಎಂದೇ ಜೂಜು ಪ್ರಪಂಚದ ಪ್ರತಿಪಾದಕರು ಮತ್ತು ಮುಂಚೂಣಿಯಲ್ಲಿದ್ದ ಜೂಜು ಗುಂಪುಗಳು ಭಾವಿಸಿದ್ದವು. ಇದು ಆಗಿನ ನೆವಾಡಾದ ಕೈಗಾರಿಕೋದ್ಯಮವನ್ನು ಆಗಿನ  ಮಟ್ಟಿಗೆ ಎತ್ತಿ ಹಿಡಿಯಬಹುದೆಂಬ ಆಶಾವಾದವನ್ನೂ ತಳೆಯಲಾಗಿತ್ತು.   ಇಷ್ಟಾದರೂ, ಈಗಿನ ವಾತಾವರಣದಲ್ಲಿ ನೆವಾಡಾದ ಕೈಗಾರಿಕೋದ್ಯಮದಲ್ಲಿಯೇ ಹೆಚ್ಚಿನ ಬೆಳವಣಿಗೆ ಸಾಧ್ಯವಾಗಿರುವುದರಿಂದ ಜೂಜಾಟವನ್ನು ಮತ್ತೆ ಪ್ರಾರಂಭ ಮಾಡಲು ಅನುಮತಿ ನೀಡಿರುವ ಅಂಶವನ್ನು ಗಂಭೀರವಾಗಿಯೇನೂ ಪರಿಗಣಿಸಲಾಗಿಲ್ಲ.

#### ಪರಮಾಣು ಪರೀಕ್ಷೆ 
ಲಾಸ್ ವೇಗಾಸ್ ನಗರದಿಂದ ವಾಯುವ್ಯ ದಿಕ್ಕಿಗಿರುವ ನೆವಾಡಾ ಪರಮಾಣು ಪರೀಕ್ಷಾ ಕೇಂದ್ರವು, ಪರಮಾಣು ಶಸ್ತ್ರಾಸ್ತ್ರಗಳ ಪರೀಕ್ಷೆಯ ಸಲುವಾಗಿ 1951ರ ಜನವರಿ 11ರಂದು ಸ್ಥಾಪಿಸಲ್ಪಟ್ಟಿತು.  ಈ ಸ್ಥಳವು ಬರಿಯ ಮರುಭೂಮಿ ಮತ್ತು ಪರ್ವತ ಶ್ರೇಣಿಗಳಿಂದ ಕೂಡಿದೆ. 1951ರ ಜನವರಿ 27ರಂದು ಒಂದು ಕಿಲೋಟನ್ ತೂಕದ ಟೆರಾಜೋಲ್ ಎಂಬ ಭಾರೀ ಬಾಂಬೊಂದನ್ನು ಫ್ರೆಂಚ್ಮನ್ ನಿವೇಶನದ ಮೇಲೆ ಹಾಕುವುದರ ಮೂಲಕ ಅಲ್ಲಿ ಪರಮಾಣು ಪರೀಕ್ಷೆಯನ್ನು ಪ್ರಾರಂಭಿಸಲಾಯಿತು.  ಆ ಸ್ಥಳದಲ್ಲಿ ಕಡೆಯ ಪರಿಸರ ಪರೀಕ್ಷೆಯಾಗಿದ್ದು 1962ರ ಜುಲೈ 17ರಂದು. ಭೂಗರ್ಭ ಶಸ್ತ್ರಾಸ್ತ್ರ ಪರೀಕ್ಷೆಯು 1992ರ ಸೆಪ್ಟೆಂಬರ್ ರ 23ತನಕ ಮುಂದುವರೆಯಿತು.  ಅಮೆರಿಕದಲ್ಲಿಯೇ ಅತ್ಯಂತ ಅಧಿಕ ಶಕ್ತಿಯ, ಬಲವಾಗಿ ಸಿಡಿಯುವ ಪರಮಾಣು ಶಸ್ತ್ರಾಸ್ತ್ರಗಳನ್ನು ಹೊಂದಿರುವ ಏಕೈಕ ಸ್ಥಳ ನೆವಾಡಾ ಆಗಿದೆ.

ಇಲ್ಲಿನ 80%ಕ್ಕಿಂತಲೂ ಅಧಿಕ ಹೆಚ್ಚಿನ ಜಾಗವು ಅಮೇರಿಕ ಸಂಯುಕ್ತ ಸಂಸ್ಥಾನದ ಒಡೆತನದಲ್ಲಿದೆ.  ಇದಕ್ಕೆ ಪ್ರಮುಖ ಕಾರಣವೆಂದರೆ, ಇಡೀ ನೆವಾಡಾದಲ್ಲಿಯೇ ಅಷ್ಟೊಂದು ಶುಷ್ಕ ಮರುಭೂಮಿಯಲ್ಲಿ ವಿಶಾಲವಾದ, ಅನುಕೂಲಕರವಾದ ಮೇಲ್ವಿಚಾರಕ ಕೊಠಡಿಗಳನ್ನು ನಿರ್ಮಿಸುವುದಕ್ಕೆ ಅನುಮತಿ ನೀಡಲಾಗಿರಲಿಲ್ಲ.  ಅದಕ್ಕೆ ಬದಲಾಗಿ ನೀರಿನ ಸೆಲೆಯನ್ನು ಕಂಡುಕೊಂಡು ಅದರ ಸುತ್ತಲೂ ವಾಸಯೋಗ್ಯ ನಿವಾಸಗಳನ್ನು ಮತ್ತು ಅಗತ್ಯ ಬೆಳೆಗಳನ್ನು ಬೆಳೆದುಕೊಳ್ಳುವ ಅನುಕೂಲಗಳನ್ನು ಅಲ್ಲಿ ನೆಲೆಗೊಂಡಿದ್ದ ಪ್ರಾಥಮಿಕ ನಿವಾಸಿಗಳು ಮಾಡಿಕೊಂಡಿದ್ದರು. ಲೈವ್ಸ್ಟಾಕ್ ಇಂತಹ ಒಂದು ಪ್ರದೇಶ. ಅಲ್ಲಿ ನೀರಿಲ್ಲದೆಯೇ ಕೃಷಿ ಮಾಡುವ ಒಂದು ಪರ್ಯಾಯ ಕೃಷಿ ವಿಧಾನವನ್ನು ಕಂಡುಕೊಳ್ಳಲಾಗಿತ್ತು. (ರಾಂಚಿಂಗ್ ಎಂಬ ಇಂತಹ ಒಂದು ವ್ಯವಸ್ಥೆ ಅಲ್ಲಿ ಈಗಲೂ ಇದೆ.) ವಾಸಯೋಗ್ಯ ವಸತಿ ನೆಲೆಗಳನ್ನು ಕಟ್ಟಿಕೊಳ್ಳುವ ಹೋಂಸ್ಟೆಡ್ ಕಾಯಿದೆಯ ಯೋಜನೆಯ ವಿಫಲತೆಗೆ ಕಾರಣ, ಬಹುಶಃ ನೆವಾಡಾದ ಭೌಗೋಳಿಕತೆಯನ್ನು ಸರಿಯಾಗಿ ಅಭ್ಯಾಸ ಮಾಡದಿರುವುದೂ ಒಂದು ಕಾರಣವಿರಬಹುದು. ಆದರೂ, ಸೇಜ್ಬ್ರಶ್ ರೆಬೆಲ್ಸ್ ಎಂಬ ಒಂದು ಸಮುದಾಯ ಹೇಳುವ ಹಾಗೆ ಗಣಿಗಾರಿಕೆಯ ಪರಿಣಾಮವಾಗಿ ಜನಸಾಮಾನ್ಯರಿಂದ ಭೂಮಿಯನ್ನು ಕಿತ್ತುಕೊಳ್ಳುವ ಹುನ್ನಾರವಿದ್ದವರೇ ಹೀಗೆ ಮಾಡಿರಬಹುದು ಎಂದು ವಾದಿಸುತ್ತಾರೆ.  ಈ ವಿಷಯವು ಈಗಲೂ ಸ್ಥಳೀಯ ಇತಿಹಾಸಜ್ಞರಿಂದ ಚರ್ಚೆಗೊಳಗಾಗುತ್ತಲೇ ಇದೆ.

## ಜನಸಂಖ್ಯಾಶಾಸ್ತ್ರ 
2007ರ ಜನಗಣತಿಯ ಸೆನ್ಸೆಕ್ಸ್ ವರದಿಯ ಅಂಕಿ ಅಂಶಗಳ ಪ್ರಕಾರ ಆಗ ಇದ್ದ 2,565,382 ಜನಸಂಖ್ಯೆಯು 92,909, ಅಥವಾ 3.5%ರಷ್ಟು ಹೆಚ್ಚಾಗಿದೆ. 2000ರಿಂದ ಈಚೆಗಂತೂ ಹಂದಿನ ವರ್ಷಕ್ಕಿಂತಲೂ ಹೆಚ್ಚ್ಚಾಗಿ ಅಂದರೆ ಸುಮಾರು 516,550ರಷ್ಟು ಅಥವಾ 20.8% ಜನಸಂಖ್ಯೆ ಹೆಚ್ಚಾಗಿದೆ.  ಹಿಂದಿನ ವರ್ಷದ 189,158ರಷ್ಟು ಜನಗಣತಿಗಿಂತ ಸಹಜವಾಗಿ ಅಧಿಕವಾಗಿರುತ್ತದೆ (ಅಂದರೆ 464,251 ಜನನಗಳಲ್ಲಿ 275,093ರಷ್ಟು ಕಳೆದು) ಮತ್ತು ಒಟ್ಟು 116,713 ವಲಸಿಗರು ಸೇರಿರುತ್ತಾರೆ. ಯುನೈಟೆಡ್ ಸ್ಟೇಟ್ಸ್ ನ ಹೊರಭಾಗದ ವಲಸೆಯು ಒಟ್ಟು 21,947 ಜನಸಂಖ್ಯೆಯ ಹೆಚ್ಕಳಕ್ಕೆ ಕಾರಣವಾಗಿದೆ.ಅಲ್ಲದೇ ದೇಶದೊಳಗಿನ ವಲಸೆಯು ಒಟ್ಟು 35,664 ಹೆಚ್ಚಳಕ್ಕೆ ಕಾರಣವಾಗಿದೆ. 2006ರ ಜನಗನತಿಯ ಪ್ರಕಾರ ನೆವಾಡಾವು ಅಮೇರಿಕಾದ ಎಂಟನೆಯ ಅತಿ ಶೀಘ್ರವಾಗಿ ಜನಸಂಖ್ಯೆಯನ್ನು ಹೆಚ್ಚಿಸಿಕೊಳ್ಳುತ್ತಿರುವ ರಾಜ್ಯವಾಗಿದೆ.

ದಕ್ಷಿಣನ್ಯೆಯ ಪ್ರಾಂತ್ಯದಲ್ಲಿ ನೆವಾಡಾ ಜನಸಖ್ಯಾ ಕೇಂದ್ರವಿದೆ. ಈ ಪ್ರಾಂತ್ಯದಲ್ಲಿ, ಕ್ಯಾಲಿಫೋರ್ನಿಯಾದ ಹೆದಾರಿಯಗುಂಟ ಲಾಸ್ ವೆಗಾಸಿನ ಪಶ್ಚಿಮಕ್ಕಿರುವ, ಇನ್ನೂ ಸೇರ್ಪಡೆಯಾಗದೆ ಇರುವ ಪಹ್ರಂಪ್ ನಗರ ಪ್ರದೇಶವಿದೆ. ಮತ್ತದು 1980ರಿಂದ 2000ದ ಒಳಗಾಗಿ ಮೂಲದ 26 ಪಟ್ಟು ಬೆಳೆದಿದ್ದು ವಿಸ್ತೀರ್ಣದಲ್ಲಿಯೂ ವಿಸ್ತಾರವಾಗಿದೆ.  2006ರಲ್ಲಿ ಅಲ್ಲಿದ್ದ ನಗರವಾಸಿಗಳ ಸಂಖ್ಯೆ 50,000ಕ್ಕೂ ಹೆಚ್ಚ್ಚು.  ಅಮೇರಿಕಾದ ಕ್ಷಿಪ್ರವಾಗಿ ಬೆಳವಣಿಗೆ ಹೊಂದುತ್ತಿರುವ ಮಹಾನಗರಗಳ ಪೈಕಿ ಲಾಸ್ ವೇಗಾಸ್ ಕೂಡ ಒಂದಾಗಿದ್ದು, ಈ ಬೆಳವಣಿಗೆ 1960ರಿಂದ 2000ರೊಳಗೆ ಆಗಿರುವಂಥದು. 1900ರಲ್ಲಿ 100ರಷ್ಟು ಜನಸಂಖ್ಯೆ ಹೊಂದಿದ್ದ ನಗರವು 1950ರ ಹೊತ್ತಿಗೆ 10,000ನ್ನು ತಲುಪಿ, 1970ರ ಹೊತ್ತಿಗೆ 100,000ರ ಗಡಿಯನ್ನೂ ತಲುಪಿದ್ದಲ್ಲದೆ, ಈಗ 2.5 ಮಿಲಿಯನ್ ಗಳಷ್ಟಿದೆ.   
thumb|400px|ನೆವಾಡಾದ ಜನಸಂಖ್ಯಾ ಸಾಂದ್ರತೆಯನ್ನು ತೋರಿಸುವ ನಕಾಶೆ
ಜನಗಣತಿ ಅಂಕಿಅಂಶಗಳ ಪ್ರಕಾರ ಅಲ್ಲಿ ನೆಲೆಗೊಂಡಿರುವ ಜನಾಂಗೀಯ ಹಂಚುವಿಕೆ ಈ ರೀತಿ ಇದೆ: 65% ಶ್ವೇತವರ್ಣೀಯ ಅಮೆರಿಕನ್ನರು, 7.1% ಆಫ್ರಿಕನ್-ಅಮೆರಿಕನ್, 6% ಏಷಿಯನ್-ಅಮೆರಿಕನ್ (ಅಂಕಿ ಅಂಶಗಳು ಅದನ್ನು 10% ಎಂದು ಅಂದಾಜಿಸಿವೆ), 2% ಇತರೆ ಜನಾಂಗದವರು(ಅಮೆರಿಕನ್ ಇಂಡಿಯನ್ಸ್ ಮತ್ತು ಪೆಸಿಫಿಕ್ ದ್ವೀಪದವರು ಮತ್ತು ಉಳಿದ 20% ಜನರು  ಹಿಸ್ಪ್ಯಾನಿಕ್ಸ್ ಅಥವಾ ಯಾವುದೇ ಜನಾಂಗದ ಲ್ಯಾಟಿನ್ ಪಂಗಡದವರಾಗಿದ್ದಾರೆ.

ಅಲ್ಲಿ ವಾಸವಿರುವ ಹೆಚ್ಚಿನ ಸಂಖ್ಯೆಯ ಹೊಸ ನಿವಾಸಿಗಳು ಬಹುತೇಕ ಕ್ಯಾಲಿಫೋರ್ನಿಯಾ ಮೂಲದವರಾಗಿರುತ್ತಾರೆ. ಹೀಗಾಗಿಯೇ ಸ್ಥಳೀಯರು ಒಮ್ಮೊಮ್ಮೆ, ತಮ್ಮ ರಾಜ್ಯವು "ಕ್ಯಾಲಿಫೋರ್ನಿಯಾಕರಣ"ಗೊಳ್ಳುತ್ತಿದೆ ಎಂದು ಭಾವಿಸುತ್ತಾರೆ.  ನೆವಾಡಾದಲ್ಲಿ ಗಮನಾರ್ಹ ಸಂಖ್ಯೆಯಲ್ಲಿ ಬಾಸ್ಕ್ ಮೂಲದ ಜನಾಂಗದವರೂ ವಾಸವಿದ್ದಾರೆ.  ಡಲ್ಲಾಸ್ ಮತ್ತು ಪರ್ಶಿಂಗ್ ಮುಂತಾದ ಪ್ರದೇಶಗಳಲ್ಲಿ ಹೆಚ್ಚಿನವರು ಮೆಕ್ಸಿಕನ್ ಅಮೇರಿಕನ್ ಮೂಲದವರಾಗಿದ್ದು ಅವರಲ್ಲಿ (ಲಾಸ್ ವೆಗಾಸಿನ)ಕ್ಲಾರ್ಕ್ ಪ್ರಾಂತ್ಯಕ್ಕೆ ಸೇರಿದವರೂ ಕೂಡ ಇದ್ದಾರೆ. ಅದು ಸುಮಾರು 200,000 ಮೆಕ್ಸಿಕನ್ ಮೂಲದ ಅಮೆರಿಕನ್ನರೊಬ್ಬರಿಗೇ ನೆಲೆಯಾಗಿದೆ; ಹಂಬೋಲ್ಟ್ ಮತ್ತು ನ್ಯೆ ಪ್ರಾಂತ್ಯಗಳಲ್ಲಿ ಹೆಚ್ಚಿನವರು ಜರ್ಮನ್ನರಾಗಿದ್ದಾರೆ; ವಾಸ್ಹೋ ಪ್ರಾಂತ್ಯದಲ್ಲಿ ಐರಿಶ್ ಮೂಲದವರು ವಾಸವಿದ್ದಾರೆ.  ಸ್ಕ್ಯಾಂಡಿನೇವಿಯನ್, ಇಟಾಲಿಯನ್, ಪೋಲ್ಸ್, ಅಮೇರಿಕನ್ ಯಹೂದಿಗಳು ಮತ್ತು ಅರ್ಮೇನಿಯನ್ ಮೊದಲಾದ ತ್ವರಿತ ಬೆಳವಣಿಗೆ ಹೊಂದುತ್ತಿರುವ ಮೂಲನಿವಾಸಿಗಳಿಗೆ ಲಾಸ್ ವೇಗಾಸ್ ತವರು ನಗರವೆನಿಸಿದೆ.

ಲಾಸ್ ವೆಗಾಸಿನಲ್ಲಿ (ದಿ ಮೆಡೋಸ್) ಆಫ್ರಿಕನ್-ಅಮೇರಿಕನ್ ವಿಭಾಗಗಳೇ ಹೆಚ್ಚಿನ ಸಂಖ್ಯೆಯಲ್ಲಿದ್ದು ಅದರಲ್ಲಿ ರೆನೋವನ್ನು ಕೂಡ ಗುರುತಿಸಬಹುದಾಗಿದೆ.  ಪ್ರಸ್ತುತ ಹಲವಾರು ಆಫ್ರಿಕನ್-ಅಮೇರಿಕನ್ ನೆವಾಡನ್ನರು ಕ್ಯಾಲಿಫೋರ್ನಿಯಾ ಮತ್ತು ಮಧ್ಯಪಶ್ಚಿಮದಿಂದ ಅಥವಾ ಪೂರ್ವ ಕರಾವಳಿಯಿಂದ ಬಂದವರಾಗಿದ್ದಾರೆ.  ಆದರೂ, 1950ರಿಂದಲೂ ಅಮೇರಿಕಾದ ಸೇನಾ ವಿಭಾಗ, ಹೋಟೆಲ್ ಉದ್ಯಮ, ಮತ್ತು ಸಾರ್ವಜನಿಕ ಸೇವಾವಿಭಾಗಗಳಲ್ಲಿ ಕೆಲಸ ನಿರ್ವಹಿಸುತ್ತಿರುವ ಹೆಚ್ಚಿನವರು ಕಪ್ಪು ವರ್ಣೀಯ ಅಮೆರಿಕನ್ನರೇ ಆಗಿದ್ದಾರೆ.

1850ರಲ್ಲಿ ನಡೆದ ಕ್ಯಾಲಿಫೋರ್ನಿಯಾ ಚಿನ್ನದ ನಿಕ್ಷೇಪಕ್ಕಿದ್ದ ಬೇಡಿಕೆಯ ಪರಿಣಾಮವಾಗಿ ಸಾವಿರಾರು ಸಂಖ್ಯೆಯಲ್ಲಿ ಚೀನೀ ಗಣಿ ಅಗೆಯುವವರು, ವಾಶೋ ಪ್ರಾಂತ್ಯಕ್ಕೆ ವಲಸೆ ಬಂದರು. ಅಲ್ಲಿಂದಾಚೆಗೆ ಅಲ್ಲಿ ಏಷಿಯನ್ ಅಮೆರಿಕನ್ನರು ನೆಲೆ ನಿಂತರು. ಅವರ ಹಿಂದೆಯೇ ವಲಸೆ ಬಂದಂಥ ನೂರಾರು ಮಂದಿ ಜಪಾನೀ ಬೇಸಾಯಗಾರರಿಗೂ 19ನೆಯ ಶತಮಾನದ ಅಮೇರಿಕ ನೆಲೆಯಾಯಿತು.  20ನೆಯ ಶತಮಾನದ ಕೊನೆಗೆ ವಲಸೆ ಬಂದವರಲ್ಲಿ ಚೀನೀಯರು, ಜಪಾನೀಯರು, ಕೊರಿಯನ್ನರು, ಫಿಲಿಪೈನ್ಸಿನವರು, ಇತ್ತೀಚಿಗೆ ಭಾರತೀಯರು ಮತ್ತು ವಿಯೆಟ್ನಾಂ ನವರು ಕೂಡಾ ಸೇರಿದ್ದಾರೆ. ಹಾಗೆ ವಲಸೆ ಬಂದವರು ಲಾಸ್ ವೇಗಾಸ್ ಮಹಾನಗರವನ್ನೇ ಆಶ್ರಯಿಸಿದರು.  ಇವತ್ತು, ಅಮೆರಿಕದಲ್ಲಿಯೇ ಅತ್ಯಂತ ಹೆಚ್ಚು ಏಷಿಯನ್ನರು, ಏಷಿಯನ್-ಅಮೇರಿಕನ್ ಸಮುದಾಯದವರು ವಾಸವಾಗಿರುವ ನಗರ ಇದಾಗಿದೆ. ಅವರಲ್ಲಿಯೂ, ಚೀನಾದವರು ಮತ್ತು ತೈವಾನಿನವರು ಹೆಚ್ಚಾಗಿದ್ದಾರೆ. ಸ್ಪ್ರಿಂಗ್ ಮೌಂಟೇನ್ ಬೌಲ್ವಾರ್ಡ್ ಹತ್ತಿರದ ಆ ಪ್ರದೇಶಗಳನ್ನು ಚೈನಾಟೌನ್ ವೆಸ್ಟ್ ಆಫ್ I-೧೫ ಎಂದೇ ಕರೆಯಲಾಗುತ್ತದೆ. ಅಲ್ಲಿಯೇ, ಚಾರ್ಲ್ಸ್ಟನ್ ಅವೆನ್ಯೂ/ಪ್ಯಾರಡೈಸ್ ಬೌಲ್ವಾರ್ಡ್ ಸಮೀಪದಲ್ಲಿ ವಾಸವಾಗಿರುವ ಏಷಿಯನ್ ಗ್ರಾಹಕರಿಗಾಗಿಯೇ ಒಂದು ಮಳಿಗೆಯನ್ನೇ ತೆರೆಯಲಾಗಿದೆ.   ಫಿಲಿಪಿನೋ-ಅಮೆರಿಕನ್ನರದು ರಾಜ್ಯದ ಮತ್ತೊಂದು ದೊಡ್ಡ ಏಷಿಯನ್-ಅಮೇರಿಕನ್ ಪಂಗಡವಾಗಿದ್ದು, 113,000ಕ್ಕೂ ಹೆಚ್ಚು ಜನ ಅಲ್ಲಿ ವಾಸವಾಗಿದ್ದಾರೆ.   ಅವರಲ್ಲಿ 56.5%ರಷ್ಟು ಜನ ಏಷಿಯನ್ ಅಮೆರಿಕನ್ನರಾಗಿದ್ದಾರೆ; ಮತ್ತು ರಾಜ್ಯದ ಒಟ್ಟು ಜನಸಂಖ್ಯೆಯ 4.3%ರಷ್ಟಿದ್ದಾರೆ.

ಅಮೇರಿಕಾದ 2000ದ ಜನಗಣತಿಯ ಪ್ರಕಾರ ನೆವಾಡಾದ ಒಟ್ಟು ಜನಸಂಖ್ಯೆಯ ಪೈಕಿ, 5 ವರ್ಷ ಮತ್ತು ಅದಕ್ಕಿಂತ ಹೆಚ್ಚಿನ ವಯೋಮಾನದ 16.19% ಜನ ಮನೆಯಲ್ಲಿ ಸ್ಪ್ಯಾನಿಶ್ ಭಾಷೆ ಮಾತಾಡುವವರು; 1.59% ರಷ್ಟು ಜನ ಫಿಲಿಪಿನೋ ಭಾಷೆ ಬಳಸುವವರು; ಮತ್ತು ಚೈನೀಸ್ ಭಾಷೆಯನ್ನು ಬಳಸುವವರು 1%; ಇಂಗ್ಲಿಷ್ ಭಾಷೆ ಮುಖ್ಯ ಭಾಷೆಯಲ್ಲದವರು ಮಧ್ಯ ಲಾಸ್ ವೆಗಾಸಿನ ಬುಡಕಟ್ಟು ಪ್ರಾಂತ್ಯಗಳಿಗೆ ಸೇರಿದವರಾಗಿದ್ದರು.

ರಾಜ್ಯದ ಒಟ್ಟು ಜನಸಂಖ್ಯೆಯಲ್ಲಿ 5 ವರ್ಷದ ವಯೋಮಾನದ ಕೆಳಗಿನವರು 6.8%; 18 ವರ್ಷದ ವಯೋಮಾನದ ಕೆಳಗಿನವರು 26.3% ಮತ್ತು 65 ವರ್ಷದ ವಯೋಮಾನದ ಕೆಳಗಿನ ಅಥವಾ ಅದಕ್ಕಿಂತ ಹೆಚ್ಚಿನ ವಯಸ್ಸಿನವರು 13.6%.  ಒಟ್ಟು ಜನಸಂಖ್ಯೆಯಲ್ಲಿ ಶೇಕಡಾ 50.7ರಷ್ಟು ಮಹಿಳೆಯರೇ ಇರುತ್ತಿದ್ದರು.  ತನ್ನ ಹೆಚ್ಚ್ಚುತ್ತಿದ್ದ ಜನಸಂಖ್ಯೆಯ ಕಾರಣದಿಂದಾಗಿ ನೆವಾಡಾದಲ್ಲಿ ಇದ್ದವರ ಪೈಕಿ ಹೊರದೇಶಗಳಲ್ಲಿ ಜನಿಸಿದವರೇ ಹೆಚ್ಚಿನ ಸಂಖ್ಯೆಯಲ್ಲಿದ್ದರು. ಇಡೀ ದೇಶದಲ್ಲಿಯೇ ನೆವಾಡಾ ಈ ಅಂಶದಲ್ಲಿ ಅಗ್ರ ಸ್ಥಾನದಲ್ಲಿತ್ತು.  ದಕ್ಷಿಣ ಏಷಿಯಾ ಮತ್ತು ಲ್ಯಾಟಿನ್ ಅಮೆರಿಕದಿಂದ ವಲಸೆ ಬರುತ್ತಿದ್ದ ಅಸಂಖ್ಯಾತ ಜನ ವಲಸಿಗರಿಗೆ ಲಾಸ್ ವೇಗಾಸ್ ಒಂದು ಪ್ರಮುಖ ಗುರಿಯಾಗಿತ್ತು. ಅವರಲ್ಲಿ ಜೂಜಿನಲ್ಲಿ ಉದ್ಯೋಗ, ಸಣ್ಣ ಪ್ರಮಾಣದ ಕೈಗಾರಿಕೆ ಸ್ಥಾಪಿಸಬೇಕೆನ್ನುವ ಹಂಬಲ ಹೊತ್ತು ಬರುತ್ತಿದ್ದವರೇ ಹೆಚ್ಚಾಗಿದ್ದರು. ಇದು 1990 ಮತ್ತು 21ನೆಯ ಶತಮಾನದ ಮೊದಲ ದಶಕದ ಸರ್ವೇ ಸಾಮಾನ್ಯ ದೃಶ್ಯವಾಗಿತ್ತು. ಆದರೆ ಹಾಗೆ ವಲಸೆ ಬಂದ ಸಾಕಷ್ಟು ಜನರಿಗೆ ಮೂಲ ಆಧಾರದ ಉದ್ಯೋಗವೆಂದರೆ, ಕೃಷಿ ಮತ್ತು ಕಟ್ಟಡ ನಿರ್ಮಾಣಗಳೇ ಪ್ರಮುಖವಾಗಿದ್ದವು.

1940 ಮತ್ತು 2000ದ ನಡುವೆ, ಅಮೆರಿಕದಲ್ಲಿಯೇ ಶೇಕಡಾವಾರು ಲೆಕ್ಕದಲ್ಲಿ ಅತ್ಯಂತ ಶೀಘ್ರವಾಗಿ ಬೆಳವಣಿಗೆ ಹೊಂದುತ್ತಿದ್ದ ರಾಜ್ಯ ನೆವಾಡಾ ಆಗಿದ್ದಿತು.  1990 ಮತ್ತು 2000ದ ನಡುವೆ, ನೆವಾಡಾದ ಜನಸಂಖ್ಯೆಯು 66.3%ರಷ್ಟು ಹೆಚ್ಚಾಗಿತ್ತು ಮತ್ತು ಕ್ರಮವಾಗಿ ಅಮೇರಿಕಾದ ಒಟ್ಟು ಜನಸಂಖ್ಯೆಯಲ್ಲಿ ಅದ ಹೆಚ್ಚಳ ಸುಮಾರು 13.1%ರಷ್ಟು.   ರಾಜ್ಯದ ಜನಸಂಖ್ಯೆಯ ಮೂರನೇ ಒಂದು ಭಾಗದಷ್ಟು ಜನರು ಲಾಸ್ ವೇಗಾಸ್ ಮಹಾನಗರ ಪ್ರದೇಶದಲ್ಲಿ ನೆಲೆಗೊಂಡಿದ್ದಾರೆ.

2010ರಲ್ಲಿ ಕಾನೂನುಬಾಹಿರವಾಗಿ ನೆಲೆಗೊಂಡಿದ್ದ ವಲಸಿಗರೇ ಸುಮಾರು 8.8%ರಷ್ಟಿದ್ದರು.  ಇದು ದೇಶದ ಯಾವುದೇ ರಾಜ್ಯದ ಒಟ್ಟು ಶೇಕಡಾಕ್ಕಿಂತ ಹೆಚ್ಚು.

### ಜನಾಂಗ ಮತ್ತು ಪ್ರಾಚೀನತೆ 
2008ರ ನೆವಾಡಾದ ಪ್ರಮುಖ ಜನಪ್ರಾಚೀನತೆಗಳನ್ನು ಅಧ್ಯಯನ ಮಾಡಿ ಕೆಳಕಂಡಂತೆ ಜನವಸತಿ ಪ್ರಮಾಣವನ್ನು ಗುರುತಿಸಲಾಗಿದೆ:
 
* 13.2% ಜರ್ಮನ್
* 10.7% ಐರಿಶ್
* 9.4% ಇಂಗ್ಲಿಷ್
* 6.4% ಇಟಾಲಿಯನ್
* 4.1% ಅಮೇರಿಕನ್
* 4.0% ಸ್ಕ್ಯಾಂಡಿನೇವಿಯನ್  (1.7% ನಾರ್ವೆಯನ್, 1.5% ಸ್ವೀಡಿಷ್, ಮತ್ತು 0.8% ಡ್ಯಾನಿಶ್).

### ಧಾರ್ಮಿಕತೆ 
ನೆವಾಡಾದ ಪ್ರಮುಖ ಧಾರ್ಮಿಕ ಗಣಗಳೆಂದರೆ:
  
* ರೋಮನ್ ಕ್ಯಾಥೊಲಿಕ್ – 28%
* ಪ್ರೊಟೆಸ್ಟೆಂಟ್
** ಮೇನ್ ಲೈನ್ – 11%
** ಎವ್ಯಾಂಜಲಿಕಲ್ – 13%
** ಇತರೆ ಪ್ರೊಟೆಸ್ಟೆಂಟ್ ಗಳು – 12%
* ಲ್ಯಾಟರ್‌ ಡೇ ಸಂತರು/ಮೊರ್ಮನ್ನರು 2%
* ಮುಸ್ಲಿಂ – 2%
* ಯಹೂದಿಗಳು – 1%
* ಇತರ ಧರ್ಮದವರು – 1%
* ಯಾವುದಕ್ಕೂ ಸೇರದೆ ಇರುವವರು – 12%

2000ರಲ್ಲಿ 331,844 ಸಂಖ್ಯೆಯೊಂದಿಗೆ ರೋಮನ್ ಕೆಥೋಲಿಕ್ ಚರ್ಚಿಗೆ ಸೇರಿದ್ದವರದ್ದೇ ಸಂಖ್ಯೆಯಲ್ಲಿಯೂ ಪ್ರಾಬಲ್ಯ ಸಾಧಿಸಿತ್ತು; ಲ್ಯಾಟರ್-ಡೇ ಸಂತರಿದ್ದ ಜೀಸಸ್ ಕ್ರೈಸ್ಟ್ ಚರ್ಚು ಜನರನ್ನು 116,925 ಹೊಂದಿತ್ತು; ಮತ್ತು ದಕ್ಷಿಣ ಬ್ಯಾಪ್ಟಿಸ್ಟ್ ಅನುಯಾಯಿಗಳ ಸಂಖ್ಯೆ 40,233 ಆಗಿತ್ತು.     ನೆವಾಡಾದಲ್ಲಿಯೇ ಒಟ್ಟು 77,100 ಜನ ಯಹೂದಿಗಳು ಒಗ್ಗೂಡಿದ್ದರು.

## ಆರ್ಥಿಕತೆ 
thumb|ಕ್ಯಾಲಿಫೋರ್ನಿಯಾ ಸರಹದ್ದಿನಲ್ಲಿರುವ, ನೆವಾಡಾದ ತಹೊಯೇ ಸರೋವರ
ನೆವಾಡಾದ "ಆರ್ಥಿಕತೆಯ ಆನ್ವೇಷಿಕ ತಳಹದಿಯೆಂದರೆ ಗಣಿಗಾರಿಕೆ ಮತ್ತು ನಂತರದ ಆಧಾರವೆಂದರೆ, ನೂರು ವರ್ಷಗಳಷ್ಟು ಹಿಂದೆಯೇ ಇದ್ದ ವಾಮಮಾರ್ಗದಲ್ಲಿ ಲಾಭ ಸಂಪಾದನೆ, ಸುಲಭ ವಿವಾಹ ವಿಚ್ಛೇದನಗಳು ಕ್ರಮೇಣ ವೇಶ್ಯಾವಾಟಿಕೆ ಮತ್ತು ಜೂಜುಪಂದ್ಯಗಳಿಂದ ಅರ್ಥಿಕ ಮಟ್ಟವನ್ನು ಏರಿಸಿಕೊಳ್ಳುವ ಹುನ್ನಾರಕ್ಕೆ ಮೊದಲು ಮಾಡುತ್ತವೆ".

ದಿ ಬ್ಯೂರೋ ಆಫ್ ಎಕನಾಮಿಕ್ ಅನಾಲಿಸಿಸ್ ಇಲಾಖೆಯು 2006ರಲ್ಲಿ ಮಿಸೌರಿ ರಾಜ್ಯದ ಒಟ್ಟು ಉತ್ಪಾದನೆಯು ಸುಮಾರು $225.9 ಬಿಲಿಯನ್ ಎಂದು ಅಂದಾಜಿಸುತ್ತದೆ. ಲಾಸ್ ವೇಗಾಸ್, ರೆನೋ, ತಾಹೋ ಸರೋವರ ಮತ್ತು ಲಾಫ್ಲಿನ್ ಮೊದಲಾದ ವಿಶ್ರಾಂತಿ ಧಾಮಗಳು ವಿಶ್ವದೆಲ್ಲೆಡೆಯಿಂದ ಪ್ರವಾಸಿಗರನ್ನು ಆಕರ್ಷಿಸುತ್ತವೆ. FY08 ವರದಿಗಳ ಪ್ರಕಾರ ಒಟ್ಟು 266 ಜೂಜುಕೇಂದ್ರಗಳ ಪಂದ್ಯಾಟದ ವಾರ್ಷಿಕ ಆದಾಯವು ಸುಮಾರು ಒಂದು ಮಿಲಿಯನ್ ಡಾಲರುಗಳಷ್ಟು. ಅದರಲ್ಲಿ ಪಂದ್ಯಾಟದಿಂದ ಬಂದ ಲಾಭ ಸುಮಾರು 12 ಬಿಲಿಯನ್ ಡಾಲರುಗಳಷ್ಟು ಮತ್ತು ಪಂದ್ಯೇತರ ಲಾಭ ಸುಮಾರು 13 ಬಿಲಿಯನ್ನುಗಳಷ್ಟು.    ನೆವಾಡಾದ ಜೂಜಿನ ಪಂದ್ಯಾಟದ ಕೇಂದ್ರಗಳಲ್ಲಿ ಲಾಭದ ಬಗೆಗಿನ ವಿವರಗಳನ್ನು ಪಡೆಯಬಹುದು.

2007ರಲ್ಲಿ ರಾಜ್ಯದ ಪ್ರತಿ ವ್ಯಕ್ತಿಯ ಪರ್ ಕ್ಯಾಪಿಟಾ ವೈಯಕ್ತಿಕ ಆದಾಯವು $39,853 ಆಗಿದ್ದಿತು. ಇದು ದೇಶದಲ್ಲಿಯೇ 16ನೆಯ ಸ್ಥಾನದಲ್ಲಿತ್ತು.

ಆಗಸ್ಟ್ 2010ರ ಹೊತ್ತಿಗೆ, ರಾಜ್ಯದ ನಿರುದ್ಯೋಗ ಪ್ರಮಾಣ ದೇಶದಲ್ಲಿಯೇ ತೀರಾ ಕಡಿಮೆ ಅಂದರೆ ಶೇಕಡಾ 14.4%ರಷ್ಟಿತ್ತು.

ಇಲ್ಲಿಂದ ರಫ್ತಾಗುವ ವ್ಯಾವಸಾಯಿಕ ಉತ್ಪನ್ನಗಳೆಂದರೆ, ಜಾನುವಾರುಗಳು, ಹುಲ್ಲು, ಆಲ್ಫಾಲ್ಫಾ, ಹಾಲಿನ ಉತ್ಪನ್ನಗಳು, ಈರುಳ್ಳಿ, ಮತ್ತು ಆಲೂಗಡ್ಡೆ.  ಇಲ್ಲಿನ ಪ್ರಮುಖ ಕೈಗಾರಿಕಾ ಉದ್ಯಮ ಮತ್ತು ಉತ್ಪನ್ನಗಳೆಂದರೆ, ಗಣಿಗಾರಿಕೆ, ಪ್ರವಾಸೋದ್ಯಮ, ಯಂತ್ರಗಳು, ಮುದ್ರಣ ಮತ್ತು ಪ್ರಕಾಶನ, ಆಹಾರ ಸಂಸ್ಕರಣೆ, ಮತ್ತು ವಿದ್ಯುತ್ ಉಪಕರಣಗಳು.

ಲಾಸ್ ವೇಗಾಸ್ ಮತ್ತು ರೆನೋ ಪ್ರಾಂತ್ಯಗಳ ಹೊರಗೆ ತುಂಬಾ ಸಾಮಾನ್ಯವಾಗಿರುವ ಆರ್ಥಿಕ ಉದ್ಯಮಗಳೆಂದರೆ, ಗಣಿಗಾರಿಕೆ ಮತ್ತು ಪಶುಸಂಗೋಪನೆ.  ಚಿನ್ನಕ್ಕೆ ಇಲ್ಲಿ ತುಂಬಾ ಬೆಲೆ ಮತ್ತು ಮೌಲ್ಯಾಧಾರಿತವಾಗಿ ಅದೇ ಪ್ರಮುಖವಾಗಿ ಅಗೆಯಲ್ಪಡುವ ಅದಿರಾಗಿದೆ. 2004ರಲ್ಲಿ ನೆವಾಡಾದಲ್ಲಿಯೇ, ಸುಮಾರು $2.84 ಬಿಲಿಯನ್ ಮೌಲ್ಯದ  6.8 ಮಿಲಿಯನ್ ಔನ್ಸುಗಳಷ್ಟು ಚಿನ್ನವನ್ನು ಅಗೆಯಲಾಗಿತ್ತು. ವಿಶ್ವದ ಚಿನ್ನೋತ್ಪನ್ನದಲ್ಲಿ 8.7% ಚಿನ್ನವನ್ನು ಇಲ್ಲಿಯೇ ಅಗೆಯಳಗುತ್ತದೆಂಬ ಹೆಗ್ಗಳಿಕೆ ನೆವಾಡದ್ದು. (ಗಮನಿಸಿ, *ನೆವಾಡಾದಲ್ಲಿ ಚಿನ್ನದ ಗಣಿಗಾರಿಕೆ* ) 2004ರಲ್ಲಿಯೇ ಸುಮಾರು $69 ಮಿಲಿಯನ್ ಮೌಲ್ಯದ, 10.3 ಮಿಲಿಯನ್ ಔನ್ಸ್ ಅಗೆತದಿಂದಾಗಿ, ಬೆಳ್ಳಿಗೆ ಎರಡನೆಯ ಸ್ಥಾನ. (ಗಮನಿಸಿ, *ನೆವಾಡಾದಲ್ಲಿ ಬೆಳ್ಳಿ ಗಣಿಗಾರಿಕೆ* ) ನೆವಾಡಾದಲ್ಲಿ ಇರುವ ಇತರ ಅದಿರನ ನಿಕ್ಷೇಪಗಳೆಂದರೆ, ತಾಮ್ರ, ಜಿಪ್ಸಂ, ಡಯಟೋಮೈಟ್ ಮತ್ತು ಲೀಥಿಯಂ.  ಅಲ್ಲಿ ಅಪಾರ ಪ್ರಮಾಣದ ಅದಿರಿನ ನಿಕ್ಷೇಪವಿದ್ದರೂ, ನೆವಾಡಾದಲ್ಲಿ ಗಣಿಗಾರಿಕೆಗೆ ತಗುಲುವ ವೆಚ್ಚದಿಂದಾಗಿ, ವಿಶ್ವದ ಅದಿರುಬೆಲೆಗಳ ಜೊತೆಗೆ ಹೋಲಿಸಿದರೆ, ಇದು ತುಂಬಾ ಸೂಕ್ಷ್ಮವೆನಿಸುತ್ತದೆ.

2006, ಜನವರಿ 1ರ ಹೊತ್ತಿಗೆ ನೆವಾಡಾದ ಜಾನುವಾರುಗಳ ಸಂಖ್ಯೆ 500,000ಗಳಷ್ಟು ಮತ್ತು ಕುರಿಗಳ ಸಂಖ್ಯೆ 70,000ಗಳಷ್ಟು.  ಈ ಪಶುಗಳಲ್ಲಿ ಹೆಚ್ಚಿನವು ಬೇಸಗೆಯಲ್ಲಿ ರೇಂಜ್ ಲ್ಯಾಂಡ್ ನಲ್ಲಿಯೇ ಹೊಟ್ಟೆ ತುಂಬಿಸಿಕೊಳ್ಳುತ್ತವೆ ಮತ್ತು ಚಳಿಗಾಲದಲ್ಲಿ ಅವುಗಳಿಗೆ ಹೆಚ್ಚಿನ ಮೇವನ್ನು ಪೂರೈಸಲಾಗುತ್ತದೆ.   ಮಾರುಕಟ್ಟೆಯಲ್ಲಿ ಹೆಚ್ಚಿನ ಮಾರಾಟದ ಆಕರ್ಷಣೆಗಾಗಿ ಕರುಗಳನ್ನು ಹೊರರಾಜ್ಯಗಳಿಗೆ ಕಳಿಸಿ, ಅಲ್ಲಿಯ ಫೀಡ್ಲಾಟ್ ಗಲ್ಲಿ ಚೆನ್ನಾಗಿ ಮೇವುಣ್ಣಿಸಿ, ಬೆಳೆಸಿ ಕರೆತರಲಾಗುತ್ತದೆ.  ಈ ಕರುಗಳಿಗಾಗಿಯೇ, ನೆವಾಡಾದ 90 ಪ್ರತಿಶತಃ ಭೂಭಾಗವನ್ನು ಆಲ್ಫಾಲ್ಫಾ ಎಂಬ ಮೇವು ಬೆಳೆಯಲು ಬಳಸಲಾಗುತ್ತದೆ. ಇದನ್ನೇ ಕರುಗಳಿಗೂ, ಜಾನುವಾರುಗಳಿಗೂ ಪೂರೈಸಲಾಗುತ್ತದೆ. 

ನೆವಾಡಾ ರಾಜ್ಯ ಮಾರಾಟ ತೆರಿಗೆ ವ್ಯವಸ್ಥೆಯು ಆಯಾ ಪ್ರಾಂತ್ಯಕ್ಕೆ ವ್ಯತ್ಯಾಸವಾಗುತ್ತದೆ.  ರಾಜ್ಯವಾರು ಕನಿಷ್ಠ ತೆರಿಗೆಯು 6.85% ಆಗಿದ್ದು, ಇದು ಎಲ್ಕೋ, ಎಸ್ಮೆರಾಲ್ಡಾ, ಯುರೇಕಾ, ಹಂಬೋಲ್ಟ್ ಮತ್ತು ಮಿನರಲ್ ಸೇರಿದಂತೆ ಐದು ಪ್ರದೇಶಗಳಿಗೆ ಅನ್ವಯಿಸುತ್ತದೆ.     ಬೇರೆಲ್ಲ ಇತರ ಪ್ರದೇಶಗಳು ಬೇರೆ ಬೇರೆ ತರಹದ ತೆರಿಗೆ ವ್ಯವಸ್ಥೆಗಳನ್ನು ಅನುಸರಿಸುತ್ತವೆ. ಕೆಲವೊಮ್ಮೆ ಎರಡೆರಡು ರಾಜ್ಯ/ಪ್ರದೇಶಗಳ ಒಟ್ಟು ಮಾರಾಟ ತೆರಿಗೆಯು 8.1%ರಷ್ಟು ಹೆಚ್ಚುವುದೂ ಉಂಟು. ಇದೇ ತೆರಿಗೆಯನ್ನೇ ಕ್ಲಾರ್ಕ್ ಪ್ರದೇಶದಲ್ಲೂ ಅಳವಡಿಸಿಕೊಳ್ಳಲಾಗಿದೆ.  ಇತರ ಪ್ರಮುಖ ನಗರವಾದ ಕಾರ್ಸನ್ ಪ್ರದೇಶದಲ್ಲಿ ಇರುವ ತೆರಿಗೆಯು 7.475%ರಷ್ಟಿದ್ದರೆ, ವಾಶೋನಲ್ಲಿ 7.725%ರಷ್ಟಿದೆ. ನೆವಾಡಾದ ಕನಿಷ್ಠ ತೆರಿಗೆಯು ನಿಗದಿಯಾಗಿದ್ದು, ಜೂನ್ 1, 2009ರಂದು.

ಅಮೆರಿಕದಲ್ಲಿಯೇ ನೆವಾಡಾ ಅತ್ಯಂತ ಹೆಚ್ಚು ವಸತಿ ಕೋಣೆ(ಹೋಟೆಲು)ಗಳನ್ನು ಹೊಂದಿರುವ ನಗರವೆಂದು ಹೆಸರಾಗಿದೆ.  ಅಮೇರಿಕಾದ ಹೋಟೆಲು ಮತ್ತು ವಸತಿ ಅಸೋಸಿಯೇಷನ್ನಿನ ಸಮೀಕ್ಷೆಯ ಪ್ರಕಾರ, ನೆವಾಡಾವೊಂದರಲ್ಲಿಯೇ, 584 ಹೊಟೇಲುಗಳಲ್ಲಿ, 187,301 ಕೋಣೆಗಳಿದ್ದುವೆಂದು ಹೇಳಲಾಗಿದೆ. (15 ಅಥವಾ ಅದಕ್ಕಿಂತ ಹೆಚ್ಚು ಕೋಣೆಗಳು) ಈ ವಿಷಯದಲ್ಲಿ ನೆವಾಡಾವು ಕ್ಯಾಲಿಫೋರ್ನಿಯಾ, ಟೆಕ್ಸಾಸ್, ಫ್ಲೋರಿಡಾ, ಮತ್ತು ನ್ಯೂಯಾರ್ಕ್ ನಗರಗಳಿಗಿಂತ ಸ್ವಲ್ಪವೇ ಕೆಳಗಿದ್ದರೂ, ಈ ನಗರಗಳಲ್ಲಿ ಜನಸಂಖ್ಯೆಯೂ ಹೆಚ್ಚು ಎಂಬುದನ್ನು ಅಲ್ಲಗಳೆಯಲಾಗುವುದಿಲ್ಲ.  ನೆವಾಡಾದ ಪ್ರತಿ ಹದಿನಾಲ್ಕು ವಸತಿಗೃಹಗಳಿಗೆ ಒಂದು ಹೋಟೆಲು ಇದೆ. ಹಾಗೆ ನೋಡಿದರೆ, ದೇಶದಲ್ಲಿ ಪ್ರತಿ ವಸತಿ 67 ಗೃಹಗಳಿಗೆ ಒಂದು ಹೋಟೆಲಿರುವುದು ಇದರ ಎದಿರು ಕಡಿಮೆಯೇ.

ನೆವಾಡಾದಲ್ಲಿ ಅನುಮತಿ ಪಡೆದೇ ನಡೆಸಲಾಗುವ, ಕಾನೂನಿನ ವ್ಯಾಪ್ತಿಗೆ ಸೇರಿರುವ ವೇಶ್ಯಾವಾಟಿಕೆಗಳೂ ಇವೆ. ಆದರೆ, 400,000 ರಷ್ಟು ಜನವಸತಿ ಇರುವ ಪ್ರದೇಶಗಲ್ಲಿ ಮಾತ್ರವೇ ಅವನ್ನು ನಡೆಸಬೇಕು ಎಂಬ ನಿಯಮವಿದೆ.  ವೇಶ್ಯಾವಾಟಿಕೆಯಂತಹ ಕಸುಬೊಂದರಲ್ಲಿಯೇ ಸುಮಾರು 300 ಜನ ಮಹಿಳೆಯರು ಸ್ವತಂತ್ರವಾಗಿ ಗುತ್ತಿಗೆ ಪಡೆದು ಕೆಲಸ ಮಾಡುತ್ತಿದ್ದರೂ, ಅದು ನೆವಾಡಾದ ಆರ್ಥಿಕತೆಯಭಾಗವೇನೂ ಆಗಿಲ್ಲ ಮತ್ತು ಈಗಲೂ ಅಲ್ಲಿ ಕೆಲಸಕ್ಕೆ ತಿಣುಕಾಟ, ಹೊಡೆದಾಟಗಳು ಇದ್ದೇ ಇವೆ.  ರಾಜ್ಯ ಕಾನೂನಿನ ವ್ಯಾಪ್ತಿಯಲ್ಲಿ ವೇಶ್ಯಾವಾಟಿಕೆಗೆ ಅನುಮತಿ ನೀಡಲಾಗಿರುವ 14 ಪ್ರದೇಶಗಳ ಪೈಕಿ, 8ಕ್ಕೆ ಮಾತ್ರ ವೇಶ್ಯಾವಾಟಿಕೆಯ ಕೇಂದ್ರಸ್ಥಾನಗಳೆಂದು ಅನುಮತಿಸಲಾಗಿದೆ.  (ಲಾಸ್ ವೇಗಾಸ್ ಕೂಡ ಸೇರಿದಂತೆ) ಕ್ಲಾರ್ಕ್ ಪ್ರದೇಶವೊಂದರಲ್ಲಿ ಮತ್ತು (ರೆನೋ ಸೇರಿದಂತೆ) ವಾಶೋ ಪ್ರದೇಶದಲ್ಲಿ ಮಾತ್ರವೇ ಈ ಚಟುವಟಿಕೆಯನ್ನು ನಿಷೇಧಿಸಲಾಗಿದೆ. ಅದೇನೇ ಇದ್ದರೂ, ರೆನೋ-ಸ್ಪಾರ್ಕ್ಸ್ ಮಹಾನಗರದ ಒಂದು ಭಾಗವಾಗಿರುವ ಸ್ಟೋರೆ ಪ್ರದೇಶದಲ್ಲಿ ವೇಶ್ಯಾವಾಟಿಕೆಯ ಚಟುವಟಿಕೆಗೆ ಅನುಮತಿ ಪಡೆಯಲಾಗಿದೆ.

## ಸಾರಿಗೆ ವ್ಯವಸ್ಥೆ 
thumb|upright|ರಾಜ್ಯ ರಸ್ತೆಮಾರ್ಗ ಫಲಕ
ಆಮ್ಟ್ರಾಕ್ ನ ಕ್ಯಾಲಿಫೋರ್ನಿಯಾ ಜೆಫಿರ್ ರೈಲುಮಾರ್ಗವು ಯೂನಿಯನ್ ಪೆಸಿಫಿಕ್ಕಿನ ಮೂಲ ಅಂತರ್ಖಂಡ ರೈಲುಮಾರ್ಗವನ್ನು ಬಳಸುತ್ತದೆ. ಚಿಕಾಗೋ ದಿಂದ ಪ್ರತಿದಿನ ಎಮೆರಿವಿಲ್ಲೆ, ಕ್ಯಾಲಿಫೋರ್ನಿಯಾದಿಂದ ಎಲ್ಕೋ, ರೆನೋ, ವಿನ್ನೆಮುಚ್ಚಾ ಮತ್ತು ಸ್ಪಾರ್ಕ್ ಗಳಿಗೆ ಸಂಪರ್ಕ ಕಲ್ಪಿಸುತ್ತದೆ.  ಆಮ್ಟ್ರಾಕ್ ನೇರಮಾರ್ಗ ಮೋಟಾರು ವ್ಯವಸ್ಥೆಯು ಕೂಡ ಇಲ್ಲಿ ಲಭ್ಯವಿದ್ದು, ಲಾಸ್ ವೆಗಾಸಿನಿಂದ ಕ್ಯಾಲಿಫೋರ್ನಿಯಾದ ನೀಡಲ್ಸ್ ಗೆ, ಲಾಸ್ ಎಂಜಲೀಸಿಗೆ, ಮತ್ತು ಬೆಕರ್ಸ್ ಫೀಲ್ಡಿಗೆ ಸಂಪರ್ಕಸ್ ಕಲ್ಪಿಸುತ್ತದೆ; ಇತ್ತ, ನೆವಾಡಾ ಸ್ಟೇಟ್ ಲೈನ್ ನಿಂದ ಹಿಡಿದು, ಕ್ಯಾಲಿಫೋರ್ನಿಯಾದ ಸಾಕ್ರಾಮೆಂಟೋ ಗೆ ಸಂಪರ್ಕ ಕಲ್ಪಿಸುತ್ತದೆ.

ದಿ ಯೂನಿಯನ್ ಪೆಸಿಫಿಕ್ ರೈಲ್ವೆ ಮಾರ್ಗವು ಉತ್ತರ ಮತ್ತು ದಕ್ಷಿಣ ಪ್ರಾಂತ್ಯಗಳೆರಡರಲ್ಲೂ ರೈಲು ಮಾರ್ಗಗಳನ್ನು ಹೊಂದಿದೆ.  ಗ್ರೆಹೌಂಡ್ ಲೈನ್ಸ್ ಮಾರ್ಗವು ಕೆಲವು ಬಸ್ ಸೇವೆಗಳನ್ನು ಕೂಡ ಒದಗಿಸುತ್ತದೆ. 
thumb|ಯು.ಎಸ್. ರೂಟ್ 50, ಇದಕ್ಕೆ ಅಮೇರಿಕದ "ಪರಮ ಒಬ್ಬಂಟಿ ರಸ್ತೆ" ಎಂಬ ಹೆಸರೂ ಸಹ ಇದೆ.
ಅಂತರರಾಜ್ಯ  15 ರೈಲುಮಾರ್ಗವು ರಾಜ್ಯದ ದಕ್ಷಿಣದ ತುದಿಯಿಂದ ಹಿಡಿದು ಲಾಸ್ ವೇಗಾಸ್ ಮತ್ತು ಇತರ ಮಾರ್ಗಗಳಲ್ಲೂ ಸಂಚರಿಸುತ್ತದೆ.  I-215 ಮತ್ತು ಸ್ಪರ್ ರೂಟ್ I-515 ಮಾರ್ಗಗಳು ಕೂಡಾ ಲಾಸ್ ವೇಗಾಸ್ ಮಹಾನಗರದ ತುಂಬೆಲ್ಲ ಸಂಚರಿಸುತ್ತವೆ.  ಅಂತರರಾಜ್ಯ  80 ನೆವಾಡಾದ ಉತ್ತರದ ಬಹುತೇಕ ಭಾಗವನ್ನು ಹಾಯ್ದು, ಸಾಮಾನ್ಯವಾಗಿ ಪೂರ್ವದ ಉತಾಹಿನ ಹಂಬೋಲ್ಟ್ ನದಿಯನ್ನು ಬಳಸಿಕೊಂಡು, ರೆನೋವಿನ ಮೂಲಕ ಪಶ್ಚಿಮಕ್ಕೆ ಹೊರಟು ಕ್ಯಾಲಿಫೋರ್ನಿಯಾವನ್ನು ಸೇರುತ್ತದೆ.  ಇದು ಸಹ ಸ್ಪರ್ ರೂಟ್ I-580ನ್ನು ಹೊಂದಿದೆ. ಸಂಯುಕ್ತ ಸಂಸ್ಥಾನದ ಕೆಲವು ಪ್ರಾಂತ್ಯಗಳಲ್ಲಿ ಕೂಡ ಈ ರೈಲು ಮಾರ್ಗವು ಹಾದುಹೋಗುತ್ತದೆ: ಅವುಗಳಲ್ಲಿ, ಯುಎಸ್ 6, ಯುಎಸ್ 50, ಯುಎಸ್ 93, ಯುಎಸ್ 95, ಮತ್ತು ಯುಎಸ್ 395 ಪ್ರಮುಖವಾದವು.  189 ನೆವಾಡಾ ರಾಜ್ಯ ಹೆದ್ದಾರಿಗಳು ಸಹ ಸಂಚಾರ ವ್ಯವಸ್ಥೆಯನ್ನು ಕಲ್ಪಿಸುತ್ತವೆ.  ತನ್ನ ಎರಡು ಪ್ರಮುಖ ಜನಸಾಂದ್ರಿತ ಪ್ರದೇಶಗಳನ್ನು ಸತತವಾಗಿ, ನೇರವಾಗಿ ಸೇರಿಸಬಲ್ಲಂತಹ ಅಂತರರಾಜ್ಯ  ಹೆದ್ದಾರಿ ಮಾರ್ಗವನ್ನು ಹೊಂದಿಲ್ಲದ, ಅಮೇರಿಕಾದ ರಾಜ್ಯಗಳಲ್ಲಿ ನೆವಾಡಾ ಕೂಡ ಒಂದು.  ಎಲ್ಲೆಲ್ಲಿ ಹೊರಳಬೇಕೆಂಬ ಹೆದ್ದಾರಿ ಮಾರ್ಗ ಸೂಚಕಗಳನ್ನು ಹೊಂದಿರುವ ಸಂಯುಕ್ತ ಸಂಸ್ಥಾನಗಳ, ಲಾಸ್ ವೇಗಾಸ್ ಮತ್ತು ರೆನೋಗಳನ್ನು ಸೇರಿಸುವ ಎಷ್ಟೋ ಅಂತರರಾಜ್ಯ ಹೆದ್ದಾರಿಗಳೂ ಕೂಡ ಸರಿಯಾಗಿಲ್ಲ.

ಸೆಮಿ-ಟ್ರೈಲರ್ ಟ್ರಕ್ಕುಗಳು ಮತ್ತು ಆಸ್ಟ್ರೇಲಿಯಾದಲ್ಲಿ ರಸ್ತೆ ರೈಲುಗಳೆಂದು ಕರೆಯಲಾಗುವ ತ್ರಿ-ಟ್ರೈಲರ್ ಟ್ರಕ್ಕುಗಳು ಕೂಡ ಹಾದುಹೋಗಬಲ್ಲಂತಹ ಮಾರ್ಗಗಳನ್ನು ಹೊಂದಿರುವ ಕೆಲವೇ ಕೆಲವು ರಾಜ್ಯಗಳಲ್ಲಿ ನೆವಾಡಾ ಕೂಡಾ ಸೇರಿದೆ.  ಆದರೂ, ಅಮೇರಿಕಾದ ಟ್ರೈಲರ್ ಟ್ರಕ್ಕುಗಳು ಗಾತ್ರದಲ್ಲಿ ತುಸು ಚಿಕ್ಕವಾಗಿದ್ದು, ಬೆಟ್ಟದ ಇಳಿಜಾರು ಪ್ರದೇಶಗಳಲ್ಲಿ ಅವು ಸಂಚರಿಸುವಾಗ ಅಪಾಯಗಳು ತೊಂದರೆಗಳು ಎದಿರಾಗದಿರಲಿ ಎಂಬ ಅಂಶವನ್ನು ಮುಂದಿಟ್ಟುಕೊಂಡು ಅವು ಹಾಗೆ ನಿರ್ಮಾಣವಾಗಿವೆ.

ಸಿಟಿಜನ್ಸ್ ಏರಿಯಾ ಟ್ರಾನ್ಸಿಟ್ (CAT) ಎಂಬುದು ಲಾಸ್ ವೇಗಾಸ್ ಮಹಾನಗರದ ಸಾರ್ವಜನಿಕ ಸಂಚಾರ ವ್ಯವಸ್ಥೆಯಾಗಿದೆ.  ಇದು ರಾಜ್ಯದಲ್ಲಿಯೇ ಲಾಸ್ ವೇಗಾಸ್ ಮಹಾನಗರದ ಅತಿ ದೊಡ್ಡ ಸಂಚಾರ ವ್ಯವಸ್ಥೆಯಾಗಿದ್ದು, ಲಾಸ್ ವೇಗಾಸ್ ಕಣಿವೆಯನ್ನೂ ಸೇರಿದಂತೆ, ಹಲವಾರು ಪ್ರದೇಶಗಳಲ್ಲಿ ದ್ವಿ-ಮಹಡಿ ಬಸ್ ಸಂಚಾರ, ಲಾಸ್ ವೇಗಾಸ್ ಸ್ಟ್ರಿಪ್ ಮತ್ತು ಇತರ ಬಸ್ ವ್ಯವಸ್ಥೆಗಳೊಂದಿಗೆ ಹಲವಾರು ಸಂಕೀರ್ಣ ಮಾರ್ಗಗಳನ್ನೂ ಹಾದು ಹೋಗುತ್ತದೆ.   ರೆನೋ-ಸ್ಪಾರ್ಕ್ಸ್ ಮಹಾನಗರದ ತುಂಬಾ ಆರ್ ಟಿ ಸಿ ರೈಡ್ (RTC RIDE) ಸ್ಥಳೀಯ ಸಂಚಾರ ವ್ಯವಸ್ಥೆಯನ್ನು ಒದಗಿಸುತ್ತದೆ.  ರಾಜ್ಯದ ಇತರ ಸಂಚಾರ ಸಾರಿಗೆ ವ್ಯವಸ್ಥೆಗಳೆಂದರೆ, ಕಾರ್ಸನ್ ನಗರದ JAC. ಪ್ರಾಂತ್ಯದ ಇತರ ಕೆಲವು ನಗರಗಳಲ್ಲಿಯಂತೂ ಪ್ರಾಥಮಿಕ ಹಂತದ ಸಂಚಾರ ವ್ಯವಸ್ಥೆಯೂ ಇಲ್ಲ.

ಇದರ ಜೊತೆಗೆ, ನಾಲ್ಕು ಮೈಲಿ ದೂರವನ್ನು ಕ್ರಮಿಸುವ ಮೊನೋರೈಲ್ ವ್ಯವಸ್ಥೆಯು ಕೂಡ ಲಾಸ್ ವೇಗಾಸ್ ಮಹಾನಗರಕ್ಕೆ ಸಂಚಾರ ಸೇವೆಯನ್ನು ಒದಗಿಸುತ್ತದೆ.   ಲಾಸ್ ವೇಗಾಸ್ ಮೊನೋರೈಲ್ ಸಂಚಾರ ವ್ಯವಸ್ಥೆಯು ಲಾಸ್ ವೇಗಾಸ್ ಸಮುದಾಯ ಭವನವನ್ನೂ ಹಾದು ಸೇರಿದಂತೆ ಇತರ ಹಲವಾರು ಕ್ಯಾಸಿನೋ ಪ್ರಾಪರ್ಟಿಗಳ ನಡುವೆ ಸಂಚಾರವನ್ನು ಒದಗಿಸುತ್ತದೆ. ಇದು ಲಾಸ್ ವೆಗಾಸ್ ಸ್ಟ್ರಿಪ್ ನ ಪೂರ್ವ ಪ್ರಾಂತ್ಯವನ್ನೂ ಸೇರಿದಂತೆ ಪ್ಯಾರಡೈಸ್ ರಸ್ತೆಯನ್ನು ಕ್ರಮಿಸಿ, ಮುಂದೆ ಬಹುತೇಕ ಮೆಕ್ ಕ್ಯಾರ್ರನ್ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣದ ತಕನ ಮುಂದುವರೆಯುವ ಯೋಜನೆಯನ್ನು ಹೊಂದಿದೆ.  ಕೆಲವು ಹೋಟೆಲುಗಳು ಕೂಡ ತಮ್ಮ ತಮ್ಮ ಕಟ್ಟಡಗಳ ನಡುವೆ ತಮ್ಮವೇ ಆದ ಮೊನೋರೈಲ್ ಸಂಚಾರ ವ್ಯವಸ್ಥೆಯನ್ನು ಹೊಂದಿದ್ದು, ಅವು ಉದ್ದದಲ್ಲಿ ಕೆಲ ಉದ್ದನೆಯ ಕಟ್ಟಡಗಳನ್ನು ಹೋಲುತ್ತವೆ.

ಮೆಕ್ ಕ್ಯಾರ್ರನ್ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣವು ನೆವಾಡಾದ ಅತ್ಯಂತ ಸತತವಾಗಿ ಕಾರ್ಯನಿರ್ವಹಿಸುವ ನಿಲ್ದಾಣವಾಗಿದೆ.  ರೆನೋ-ತಾಹೋ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣ (ಮೊದಲು ರೆನೋ ಕ್ಯಾನನ್ ಅಂತರಾಷ್ಟ್ರೀಯ ವಿಮಾನ ನಿಲ್ದಾಣ ಎಂದು ಹೆಸರಿದ್ದ) ಕೂಡ ರಾಜ್ಯದ ಮತ್ತೊಂದು ಪ್ರಮುಖ ವಿಮಾನ ನಿಲ್ದಾಣವಾಗಿದೆ.

## ಕಾನೂನು ಮತ್ತು ಆಡಳಿತ 
ಜಿಮ್ ಗಿಬ್ಬನ್ಸ್ ರಿಪಬ್ಲಿಕನ್ ನೆವಾಡಾದ ಗವರ್ನರ್ ಆಗಿದ್ದಾರೆ; ಚುನಾವಣೆ ಅಥವಾ ಅಧಿಕಾರದ ಮುಂದುವರಿಕೆಯ ಮೂಲಕ, ನೆವಾಡಾ ಸಂವಿಧಾನದ ಪ್ರಕಾರ ಪ್ರತಿ ಗವರ್ನರ್ ನಾಲು ವರ್ಷಗಳ ಎರಡು ಅವಧಿಗಳುದ್ದಕ್ಕೂ (ಆಜೀವ ಮಿತಿಯ) ಅಧಿಕಾರದಲ್ಲಿ ಇರಬಹುದಾಗಿದೆ.  ನೆವಾಡಾಕ್ಕೆ ಅಮೇರಿಕಾ ಸಂಸತ್ತಿನ ಇಬ್ಬರು ಸೆನೆಟ್ ಸಂಸದರಿರುತ್ತಾರೆ. ಹ್ಯಾರಿ ರೀಡ್ (ಡೆಮೋಕ್ರ್ಯಾಟ್) ಮತ್ತು ಜಾನ್ ಎನ್ಸೈನ್ (ರಿಪಬ್ಲಿಕನ್). ಇವರಿಬ್ಬರಿಗೂ ಅಮೇರಿಕಾದ ಶಾಸಕಾಂಗದ ಪ್ರಕಾರ ಅವಧಿಯ ಮಿತಿಗಳಿಲ್ಲ.  ನೆವಾಡಾದ ಮೂವರು ಅಮೇರಿಕನ್ ರಾಷ್ಟ್ರೀಯ ಪ್ರತಿನಿಧಿಗಳೆಂದರೆ, ರಿಪಬ್ಲಿಕನ್ ಡೀನ್ ಹೆಲ್ಲರ್, ಮತ್ತು ಡೆಮೋಕ್ರ್ಯಾಟ್ಸಗಳಾದ ಶೆಲ್ಲಿ ಬರ್ಕ್ಲಿ, ಮತ್ತು ಡಿನಾ ಟಿಟಸ್.

### ಶಾಸಕಾಂಗ 
thumb|right|upright|ನೆವಾಡಾದ ಕಾರ್ಸನ್ ನಗರದಲ್ಲಿರುವ ನೆವಾಡಾ ರಾಜ್ಯ ಶಾಸಕ ಭವನದ ಒಂದು ನೋಟ.

ನೆವಾಡಾ ಶಾಸಕಾಂಗವು ಸೆನೆಟ್ ಎಂದು ಕರೆಯಲಾಗುವ ಮೇಲ್ಮನೆ ಮತ್ತು ಅಸೆಂಬ್ಲಿ ಎಂದು ಕರೆಯಲಾಗುವ ಕೆಳಮನೆ ಎಂಬೆರಡು ಉಭಯಸದನಗಳ ಆಡಳಿತ ವ್ಯವಸ್ಥೆಯಾಗಿದೆ.  ಸೇನೇಟಿನ ಸದಸ್ಯರುಗಳು ಮತ್ತು ಅಸೆಂಬ್ಲಿ ಸದಸ್ಯರುಗಳು, ನಾಲ್ಕು ವರ್ಷಗಳ ಕಾಲ ಸೇವೆಯಲ್ಲಿರುತ್ತಾರೆ.  ನೆವಾಡಾ ಶಾಸಕಾಂಗದ ಎರಡೂ ಸದನಗಳು 2010ರಲ್ಲಿ ಆರಂಭಗೊಂಡಿರುವ ಅವಧಿಯ ಪಟ್ಟಿಯನ್ನು ಅನುಸರಿಸುತ್ತವೆ. ಆ ಪ್ರಕಾರ, ಸದನದ ಮಹಿಳಾ ಮತ್ತು ಪುರುಷ ಸದಸ್ಯರುಗಳಿಬ್ಬರಿಗೂ, ಪ್ರತಿ ಸದನದಲ್ಲಿ 12 ವರ್ಷಗಳ ಕಾಲ ಸೇವೆ ಸಲ್ಲಿಸುವ ಅವಕಾಶವಿರುತ್ತದೆ. (ಇಲ್ಲಿ ಸದಸ್ಯರ ಆಯ್ಕೆಯು ನೇರ ಅಥವಾ ಚುನಾವಣೆಯ ಮೂಲಕ ನಡೆಯುತ್ತದೆ ಮತ್ತು ಅವಧಿಯು ಅಜೀವವಾಗಿರುತ್ತದೆ.) ಸಂವಿಧಾನದ ಈ ಪ್ರಕ್ರಿಯೆಯನ್ನು ಇತ್ತೀಚಿಗೆ ನೆವಾಡಾ ಉಚ್ಛನ್ಯಾಯಾಲಯದಲ್ಲಿ ಎತ್ತಿ ಹಿಡಿದು, ಅನಾಮಧೇಯವಾಗಿ ಮತ್ತು ಅವಿರೋಧವಾಗಿ ಅಂಗೀಕರಿಸಿ ನಿರ್ಣಯ (7-0) ತೆಗೆದುಕೊಳ್ಳಲಾಯಿತು. ಈ ವಿಷಯಕ್ಕೆ ಸಂಬಂಧ ಪಟ್ಟಂತೆ ನಿಯಮಗಳು 2010ರಿಂದ ಜಾರಿಗೆ ಬರುತ್ತವೆ.     ಸಂಸತ್ತಿನ ಕಲಾಪವು ಪ್ರತಿ ಬೆಸ ವರ್ಷದ 120 ದಿನಗಳ ಕಾಲ ನಡೆಯುತ್ತದೆ. ಒಮ್ಮೊಮ್ಮೆ ವಿಶೇಷ ಸಂದರ್ಭಗಳಲ್ಲಿ ಗವರ್ನರ್ ರವರ ಆದೇಶದಂತೆ ಅದಕ್ಕೂ ಹೆಚ್ಚು ದಿನಗಳ ಕಾಲ ನಡೆಯುತ್ತದೆ.    ಪ್ರಸ್ತುತ, ಮೇಲ್ಮನೆ (12ರಿಂದ 9ರ ತನಕ ಬಹುಮತದ) ಮತ್ತು ಕೆಳಮನೆಗಳು (28ರಿಂದ 14ರ ತನಕ ಬಹುಮತದ) ಡೆಮೊಕ್ರಟಿಕ್ ಪಕ್ಷದ ನಿಯಂತ್ರಣದಲ್ಲಿವೆ.

#### ನ್ಯಾಯಾಂಗ 
ಮಧ್ಯವರ್ತಿಗಳ ಮೇಲ್ಮನವಿ ಇಲ್ಲದೆಯೇ ನಡೆಯುವ, ನ್ಯಾಯಾಂಗ ಹೊಂದಿರುವ ಅಮೇರಿಕಾದ ಕೆಲವೇ ಕೆಲವು ದೇಶಗಳಲ್ಲಿ ನೆವಾಡಾವೂ ಒಂದಾಗಿದೆ.

ರಾಜ್ಯದ ಉಚ್ಛನ್ಯಾಯಾಲಯವೇ ನೆವಾಡಾದ ಉಚ್ಛನ್ಯಾಯಾಲಯವೂ ಆಗಿದೆ.  ನೆವಾಡಾ ಉಚ್ಚ ನ್ಯಾಯಾಲಯವು ರಾಜ್ಯದ ಇತರ ನ್ಯಾಯಾಲಯಗಳಂತೆ ಇರದೇ, ಖಟ್ಲೆಗಳನ್ನು ಪ್ರತ್ಯೇಕಿಸಿ ನೋಡುವ, ಪರಾಮರ್ಶಿಸುವ ಅಧಿಕಾರದ ಕೊರತೆಯಿಂದ ಕೂಡಿದೆ. ಹೀಗಾಗಿ, ಎಲ್ಲ ದೂರುಗಳನ್ನೂ ಖುದ್ದಾಗಿ ಅದು ನೋಡಲೇಬೇಕಾದ ಅನಿವಾರ್ಯತೆ ಹೊಂದಿದೆ. ಇದರ ಪರಿಣಾಮವಾಗಿ ನೆವಾಡಾದ ನ್ಯಾಯಾಂಗ ವ್ಯವಸ್ಥೆಯೇ ತುಂಬಾ ಜಟಿಲವಾದದ್ದು ಎನಿಸುತ್ತದೆ.

ನೆವಾಡಾದ ನ್ಯಾಯಾಧೀಶರುಗಳು ವ್ಯಾಜ್ಯಗಳನ್ನು ತಾರತಮ್ಯದಿಂದ ನೋಡುತ್ತಾರೆ ಮತ್ತು ದಾವೆ ಹೂಡುವವರ ಬಗ್ಗೆ ಪೂರ್ವಾಗ್ರಹಕ್ಕೊಳಗಾಗಿ, ಬೇರೆ ಬೇರೆ ರೀತಿಯ ನ್ಯಾಯ ನೀಡುತ್ತಾರೆ ಎಂಬ ಆರೋಪವನ್ನು ಎದುರಿಸುತ್ತಿದ್ದಾರೆ ಎಂಬರ್ಥದ ಲೇಖನಗಳು ಅಲ್ಲಲ್ಲಿ ಪ್ರಕಟವಾಗಿವೆ. ಲಾಸ್ ಎಂಜಲಿಸ್ ಟೈಮ್ಸ್ ಪತ್ರಿಕೆಯು ಸ್ವತಃ ನಡೆಸಿದ ಸಮೀಕ್ಷೆಯ ಪ್ರಕಾರ ಇದು ಸಾಬೀತಾಗಿದೆ. (ಆ ವರದಿಯಲ್ಲಿ ನ್ಯಾಯವು ಮಾರಾಟಕ್ಕಿದೆ ಎಂಬ ಲೇಖನವನ್ನು ಅದು ಪ್ರಕಟಿಸಿತ್ತು.)

ಮೂಲ ನ್ಯ್ಯಯಾಂಗ ವ್ಯವಸ್ಥೆಯನ್ನು ಜಿಲ್ಲಾ ನ್ಯಾಯಾಲಯ (ಸಾಮಾನ್ಯ ಕಾನೂನುವ್ಯಾಪ್ತಿಗೆ ಬರುವ)ಮತ್ತು ಜಸ್ಟಿಸ್ ನ್ಯಾಯಾಲಯ ಹಾಗೂ ಮುನಿಸಿಪಲ್ ನ್ಯಾಯಾಲಯಗಳೆಂದು (ಸೀಮಿತ ಮತ್ತು ಸಾಮಾನ್ಯ ಕಾನೂನುವ್ಯಾಪ್ತಿಗಳೆರಡರ ಕೆಳಗೂ ಬರುವ) ಎರಡು ವಿಭಾಗಗಳಾಗಿ ವಿಂಗಡಿಸಲಾಗಿದೆ.

#### ಅನಿರ್ಬಂಧಿತ ಕಾನೂನುಗಳು 
thumb|right|ನೆವಾಡಾದ ಸುಪ್ರೀಂ ಕೋರ್ಟಿನ ಕೋರ್ಟ್ ಹೌಸ್.
1900ರಲ್ಲಿ ಇಡೀ ದೇಶದಲ್ಲಿಯೇ ನೆವಾಡಾದ ಜನಸಂಖ್ಯೆಯು ಅತ್ಯಂತ ಕಡಿಮೆ ಆಗಿತ್ತು ಮತ್ತು ಕ್ರಮೇಣ ತನ್ನ ಶುಷ್ಕ ವಾತಾವರಣ ಮತ್ತು ವಾಸಯೋಗ್ಯವಲ್ಲದ ಮರುಭೂಮಿಯಿದ್ದಾಗ್ಯೂ, ನಿಧಾನವಾಗಿ ಬೆಳ್ಳಿ ಅದಿರಿನ ವಾಸನೆ ಹಿಡಿದು ಬಂದು ನೆಲೆಸುವವರಿಂದಾಗಿ ಅದು ಹೆಚ್ಚಾಯಿತು.   ಇತಿಹಾಸಜ್ಞ ಲಾರೆನ್ಸ್ ಫ್ರೀಡ್ಮನ್ ಮುಂದೇನಾಯಿತೆಂದು ವಿವರಿಸುತ್ತಾನೆ:

:*"ನೆವಾಡಾವು ಅತಿ ಜಾಣ್ಮೆಯ ಬೆಂಕಿಯಲ್ಲಿ ಸುಟ್ಟುಕೊಂಡು, ತನ್ನೆಲ್ಲ ಹಿರಿಮೆಯನ್ನೂ, ಶ್ರೇಷ್ಠತೆಯನ್ನೂ ದುರ್ಬಳಕೆ ಮಾಡಿಕೊಂಡು ತನ್ನ ಆರ್ಥಿಕ ಮಟ್ಟವನ್ನು ನಿರ್ಮಿಸಿಕೊಂಡಿತು".   * *ಅದರ ಮುಖ್ಯ ಗುರಿ, ಕ್ಯಾಲಿಫೋರ್ನಿಯಾದಲ್ಲಿ ಕಾನೂನು ಬಾಹಿರವಾಗಿದ್ದ ಪ್ರತಿಯೊಂದನ್ನೂ ಕಾನೂನಿನ ವ್ಯಾಪ್ತಿಗೆ ತರುವುದಾಗಿತ್ತು. ಸುಲಭ ವಿಚ್ಛೇದನ ನಂತರ ಸುಲಭ ವಿವಾಹಗಳು ಮತ್ತು ಹಿಂದೆಯೇ, ಕ್ಯಾಸಿನೋ ಜೂಜಾಟದಂತಹ ಚಟುವಟಿಕೆಗಳು ಪ್ರಮುಖವಾದವು.  * *ಕೊನೆಗೆ ವೇಶ್ಯಾವಾಟಿಕೆಯಂತಹ ಚಟುವಟಿಕೆ ಕೂಡಾ ನೆವಾಡಾದಲ್ಲಿ ಯಾವುದೇ ರಾಜ್ಯವು ಬಯಸಿದಾಗ ಕಾನೂನಿನ ವ್ಯಾಪ್ತಿಗೆ ಬರುವಂತಾದುದು ವಿಪರ್ಯಾಸ.   * *ಕೆಲವರು ಮಾತ್ರವೇ ಹಾಗೆ ಮಾಡಲು ಸಾಧ್ಯ* .  ಬೇಸಗೆಯಲ್ಲಿ ಹವಾನಿಯಂತ್ರಣದ ವ್ಯವಸ್ಥೆಯನ್ನು ನೆವಾಡಾದಲ್ಲಿ ಅಳವಡಿಸುವುದರ ಮೂಲಕ ಮತ್ತು ದಕ್ಷಿಣ ನೆವಾಡಾದಲ್ಲಿ ಲಘು ಚಳಿಗಾಲವನ್ನು ತಡೆಯುವುದರ ಮೂಲಕ ನೆವಾಡಾದ ಭಾಗ್ಯವೇ ಬದಲಾಯಿತು ಎನ್ನಬಹುದು. ಅರಿಜೋನಾದಲ್ಲಿ ಕೂಡ ಹೀಗೆ ಆಗಿ, ಇವೆರಡೂ, ಕ್ರಮೇಣ ತ್ವರಿತವಾಗಿ ಬೆಳವಣಿಗೆ ಹೊಂದಿದ ರಾಜ್ಯಗಳಾದವು.

ನೆವಾಡಾದ ಕೆಲವು ಪ್ರಾಂತ್ಯಗಳಲ್ಲಿ ವೇಶ್ಯಾವಾಟಿಕೆಯು ಕಾನೂನಿನ ಒಪ್ಪಿಗೆ ಪಡೆದೇ ನಡೆಯುತ್ತದೆ. (ಅನುಮತಿಸಿದ ವೇಶ್ಯಾಗೃಹಗಳ ರೂಪದಲ್ಲಿ) ಆದರೂ, ಕ್ಲಾರ್ಕ್ ಪ್ರದೇಶದಲ್ಲಿ, ಲಾಸ್ ವೆಗಾಸನ್ನೂ, ವಾಶೋ ಪ್ರದೇಶವನ್ನೂ, ರೆನೋವನ್ನೂ, ಕಾರ್ಸನ್ ನಗರವನ್ನೂ ಮತ್ತು ಇತರ ಪ್ರದೇಶಗಳನ್ನು ಸೇರಿದಂತೆ ಕಾನೂನು ಬಾಹಿರ ಚಟುವಟಿಕೆಯೇ ಆಗಿದೆ.

##### ವಿವಾಹ ವಿಚ್ಚೇದನಾ ಕಾನೂನುಗಳು 
ನೆವಾಡಾ ಈ ಮೊದಲು ವಿಚ್ಛೇದಿತರ ಸ್ವರ್ಗವೆಂದೇ ಹೆಸರಾಗಿತ್ತು. ಅದಕ್ಕೆ ಆ ಹೆಸರು ಬರಲು ಪ್ರಮುಖ ಕಾರಣ, 1970ರ ದಶಕದಲ್ಲಿ "ತಪ್ಪಿಲ್ಲದೆ ವಿಚ್ಛೇದನ ಇಲ್ಲ" ಕ್ರಾಂತಿಯಿಂದಾಗಿ ವಿಚ್ಛೇದನಗಳು ತುಂಬಾ ವಿರಳವಾಗಿದ್ದು, ಅಮೇರಿಕಾದಲ್ಲಿ ವಿಚ್ಛೇದನಗಳನ್ನು ಪಡೆಯುವುದು ದುರ್ಲಭವಾಗಿತ್ತು.   ಕಾನೂನಿನ ಒಪ್ಪಿಗೆ ಪಡೆದೇ ನಡೆಸಲಾಗುವ ಜೂಜು ಪಂದ್ಯಗಳು ಮತ್ತು ವೇಶ್ಯಾವಾಟಿಕೆಗಳ ಜೊತೆಗೇ ನೆವಾಡಾವು ವಿಚ್ಛೇದನಗಳನ್ನು ಪುರಸ್ಕರಿಸುವುದರ ಮೂಲಕ ದೇಶದಲ್ಲಿಯೇ ಅತ್ಯಂತ ಹೆಚ್ಚು ವಿಚ್ಛೇದನಗಳ ರಾಜ್ಯವೆಂಬ ಅಗ್ಗಳಿಕೆ ಪಡೆಯಿತು.  ಇದರ ಪರಿಣಾಮವಾಗಿ, *ವಿಲಿಯಮ್ಸ್ ವಿ. ನಾರ್ತ್ ಕ್ಯಾರೊಲಿನಾ*  ವ್ಯಾಜ್ಯದಲ್ಲಿ, ಯುಎಸ್ ಉಚ್ಚನ್ಯಾಯಾಲಯವು ಉತ್ತರ ಕ್ಯಾರೊಲಿನಾ ಪ್ರದೇಶವು ನೆವಾಡಾಕ್ಕೆ ಪೂರ್ಣ ಪ್ರಮಾಣದ ನಂಬಿಕೆ ಮತ್ತು ಮನ್ನಣೆಯನ್ನು ಕೊಡಬೇಕೆಂಬ ಬೇಡಿಕೆ ಇಟ್ಟಿತು.

##### ತೆರಿಗೆ ಕಾನೂನುಗಳು 
ನೆವಾಡಾ ತೆರಿಗೆ ಕಾನೂನುಗಳು ಕೂಡ ಅಲ್ಲಿನ ನಿವಾಸಿಗಳನ್ನು ಮತ್ತು ವ್ಯಾಪಾರಸ್ಥರನ್ನು ಆಕರ್ಷಿಸುವಲ್ಲಿ ಹಿಂದೆ ಬಿದ್ದಿಲ್ಲ.  ನೆವಾಡಾದಲ್ಲಿ ಯಾವುದೇ ರೀತಿಯ ಖಾಸಗಿ ಆದಾಯ ತೆರಿಗೆ ಪಾವತಿಸುವ ಅಥವಾ ಕಾರ್ಪೋರೆಟ್ ಆದಾಯ ತೆರಿಗೆಯ ವ್ಯವಸ್ಥೆಯನ್ನು ಹೊಂದಿಲ್ಲ.

ನೆವಾಡಾದ ರಾಜ್ಯ ತೆರಿಗೆ ದರವು ಶೇಕಡಾ 6.85ರಷ್ಟಿದೆ.  ಆಯಾಯ ಪ್ರಾಂತ್ಯಗಳು ಹೆಚ್ಚುವರಿ ತೆರಿಗೆಯನ್ನು ವೋಟರ್ ಅನುಮತಿಯೊಡನೆ ಅಥವಾ ಶಾಸಕಾಂಗದ ಅನುಮತಿಯೊಡನೆ ವಿಧಿಸುವ ಅಧಿಕಾರ ಹೊಂದಿವೆ; ಆದ್ದರಿಂದ, ಕ್ಲಾರ್ಕ್ ಪ್ರದೇಶದಲ್ಲಿ ಅನ್ವಯವಾಗುವ ಮಾರಾಟ ತೆರಿಗೆಯು ಪ್ರಾಂತ್ಯದಿಂದ ಪ್ರಾಂತ್ಯಕ್ಕೆ ಶೇಕಡಾ 6.85ರಿಂದ ಶೇಕಡಾ 8.1ರ ತನಕ ವ್ಯತ್ಯಾಸವಾಗುತ್ತದೆ. 
ಕ್ಲಾರ್ಕ್ ಪ್ರದೇಶವು ಲಾಸ್ ವೆಗಾಸನ್ನೂ ಸೇರಿದಂತೆ ನಾಲ್ಕು ಭಿನ್ನ ಬಗೆಯ ತೆರಿಗೆಗಳನ್ನು ಹೊಂದಿದೆ. ರಾಜ್ಯಾದ್ಯಂತ ಶೇಕಡಾ 0.25ರಷ್ಟು ತೆರಿಗೆಯು ಪ್ರವಾಹ ವಿಕೋಪಗಳಿಗಿದ್ದರೆ, ಸಮೂಹ ಸಂಚಾರಕ್ಕೆ ಇರುವ ತೆರಿಗೆ 0.50ರಷ್ಟು. ಹಾಗೆಯೇ, ದಕ್ಷಿಣ ನೆವಾಡಾ ಜಲ ಮಂಡಳಿಗೆ ನೀಡಲಾಗುವ ತೆರಿಗೆ ಶೇಕಡಾ 0.25ರಷ್ಟಿದ್ದರೆ, ಪೋಲೀಸ್ ಅಧಿಕಾರಿಗಳಿಗೆ ಹೆಚ್ಚುವರಿಯಾಗಿ ಶೇಕಡಾ 0.25ರಷ್ಟು ತೆರಿಗೆ ಪಾವತಿಯಾಗುತ್ತದೆ.  ವಾಶೋ ಪ್ರದೇಶದಲ್ಲಿ (ರೆನೋ ಸೇರಿದಂತೆ) ಮಾರಾಟ ತೆರಿಗೆ ದರವು ಶೇಕಡಾ 7.725ರಷ್ಟಿದೆ. ಇದು ಪ್ರವಾಹ ನಿಯಂತ್ರಣ, ReTRAC ರೈಲು ಮಾರ್ಗದ ಯೋಜನೆ, ಸಮೂಹ ಸಂಚಾರ ವ್ಯವಸ್ಥೆ, ಮತ್ತು ಹೆಚ್ಚುವರಿಯಾಗಿ ಆ ರಾಜ್ಯದ ತೆರಿಗೆ ಕಾಯಿದೆಯಡಿ ಅಲ್ಲಿನ ದರವನ್ನೂ ಸೇರಿಸಿ ಸ್ಥಳೀಯ ಸರಕಾರವು ತೆರಿಗೆಯನ್ನು ನಿಗದಿಗೊಳಿಸಿದೆ.

ವಸತಿ ತೆರಿಗೆಯು ಕ್ಲಾರ್ಕ್ ಪ್ರದೇಶದಲ್ಲಿ ಇನ್ನೂ ವಿಲೀನವಾಗಿಲ್ಲ ಮತ್ತು ಲಾಸ್ ವೇಗಾಸ್ ಸ್ಟ್ರಿಪ್ ನ ತೆರಿಗೆ ದರವು 12%ರಷ್ಟಿದೆ.  ಲಾಸ್ ವೇಗಾಸ್ ಮತ್ತು ಹೆಂಡರ್ಸನ್ ಮಹಾನಗರಗಳ ಗಡಿಪ್ರದೇಶದಲ್ಲಿ ನಿಗದಿಯಾಗಿರುವ ತೆರಿಗೆ ದರ 13%ರಷ್ಟು.

##### ಪೌರಾಡಳಿತ ಕಾನೂನುಗಳು 
ನೆವಾಡಾವು ಪುರಸಭೆಗಳ ನಿರ್ಮಾಣದ ವಿಷಯದಲ್ಲಿ ತುಂಬಾ ಹಾರ್ದಿಕ ವಾತಾವರಣವನ್ನು ಸೃಷ್ಟಿ ಮಾಡಿಕೊಟ್ಟಿದೆ ಎಂದು ಹೇಳಬಹುದಾಗಿದೆ. ಇದು ಕ್ಯಾಲಿಫೋರ್ನಿಯಾದ ಕೆಲ ವ್ಯಾಪಾರೀ ಕುಳಗಳು ತಮ್ಮ ವಹಿವಾಟನ್ನು ಸ್ಥಾಪಿಸಿಕೊಳ್ಳುವ ವಿಷಯದಲ್ಲಿಯೂ ಉದಾರತೆ ತೋರಿದೆ. ನೆವಾಡಾ ವಿಗ್ರಹದ ಹೆಸರು ಹೇಳಿಯೇ ಸಾಕಷ್ಟು ಜನ ವ್ಯಾಪಾರಸ್ಥರು ಲಾಭ ಮಾಡಿಕೊಂಡ ನಿದರ್ಶನಗಳೂ ಇವೆ.   ನೆವಾಡಾ ಪುರಸಭೆಯು ತನ್ನ ನಿರ್ದೇಶಕ ಮಂಡಳಿಗೆ ತುಂಬಾ ಉತ್ತಮ ಕಾರ್ಯಸೂಚಿಗಳನ್ನು ಹಾಕಿಕೊಟ್ಟಿದ್ದು, ಎಂತಹ ಜಟಿಲ ಸಮಸ್ಯೆಗಳು ತಲೆದೋರಿದಾಗಲೂ ಅವರುಗಳು ಅವನ್ನು ಸಮರ್ಪಕವಾಗಿ ನಿಭಾಯಿಸುವ ರೀತಿ ಆ ಯೋಜನೆಗಳು ರೂಪುಗೊಂಡಿವೆ ಮಾತ್ರವಲ್ಲ, ಇತರ ರಾಜ್ಯದವರೂ ಅವನ್ನು ಅನುಸರಿಸಲು ಯೋಗ್ಯವಾದ ಯೋಜನೆಗಳವು.  ಇದರ ಜೊತೆಗೆ, ನೆವಾಡಾದಲ್ಲಿ ಮತದಾನದ ತೆರಿಗೆ ಹಾವಳಿಯಿಲ್ಲ.

##### ಹಣಕಾಸು ಸಂಸ್ಥೆಗಳು 
ಅದೇ ರೀತಿ, ಹಲವಾರು ಅಮೇರಿಕನ್ ರಾಜ್ಯಗಳು ಬಡ್ಡಿ ವ್ಯಾಪಾರದ ಕಾನೂನುಗಳನ್ನು ಹೊಂದಿದ್ದು, ಬಡ್ಡಿ ನೀಡುವವರು ಸೀಮಿತ ಬಡ್ಡಿ ದರವನ್ನು ನಿಗದಿಗೊಳಿಸಾಲು ಅನುವು ಮಾಡಿಕೊಟ್ಟಿವೆ. ಆದರೆ ಸಂಯುಕ್ತ ಸಂಸ್ಥಾನಗಳ ಕಾನೂನುಗಳು ತಮ್ಮ ಪುರಸಭೆಗಳು ಮತ್ತು ಆಡಳಿತ ಭವನಗಳು ತಮ್ಮ ತವರು ರಾಜ್ಯದಿಂದ ಕಾನೂನುಗಳನ್ನು ಕಡ ಪಡೆಯುವುದಕ್ಕೆ ಅನುಮತಿಸಿವೆ.  ನೆವಾಡಾ (ಇತರ ಬ್ಯಾಂಕುಗಳ ನಡುವೆ) ಉಲ್ಲೇಖಾರ್ಹವಾಗಿ ಬಡ್ಡಿ ದರದ ಕಾನೂನುಗಳನ್ನು ನಿಗದಿಗೊಳಿಸಿದೆ ಮತ್ತು ಬ್ಯಾಂಕುಗಳು ತಮಗೆ ತಿಳಿದಷ್ಟು ಬಡ್ಡಿಯನ್ನು ಸೂಚಿಸಲು ಅನುಮತಿ ನೀಡಿದೆ. ಇದರಿಂದಾಗಿಯೇ ಕಂಪನಿಗಳಲ್ಲಿ ಕ್ರೆಡಿಟ್ ಕಾರ್ಡುಗಳ ಹಾವಳಿ ಹೆಚ್ಚಾಗಿರುವುದು.

##### ಮಾದಕ ಮತ್ತು ಮದ್ಯಪಾನ ಸಂಬಂಧೀ ಕಾನೂನುಗಳು 
ಮುಕ್ತ ಕಾನೂನುಗಳನ್ನು ಹೊರತುಪಡಿಸಿದರೆ ಅಮದ್ಯವ್ಯಸನದ ಕಾನೂನುಗಳು ನೆವಾಡಾದಲ್ಲಿ ಗಮನಾರ್ಹವಾಗಿ ಕಾಣಸಿಗುತ್ತವೆ.   ದೇಶದಲ್ಲಿ ಮಾದಕ ವ್ಯಸನದ ವಿಷಯದಲ್ಲಿ ಬಹಳ ಕಟ್ಟುನಿಟ್ಟಿನ ಕಾನೂನುಗಳಿದ್ದು, ಅವನ್ನು ಮೀರಿದವರಿಗೆ ಕಠಿಣ ಶಿಕ್ಷೆಯನ್ನು ವಿಧಿಸಲಾಗುತ್ತದೆ.  ಕನಿಷ್ಠ ಮಾರಿಜುವಾನಾಬಳಕೆಯ ವಿಷಯದಲ್ಲಿ, ಕಟ್ಟಾಜ್ಞೆಯನ್ನು ಹೊಂದಿರುವ ಮತ್ತು ಮರಣದಂಡನೆಯ ಕಾನೂನು ವಿಧಿಸಬಲ್ಲ ಏಕೈಕ ರಾಜ್ಯ ನೆವಾಡಾ ಆಗಿದೆ.

 ಇಷ್ಟೆಲ್ಲದರ ನಡುವೆಯೂ, ಇದೀಗ 21 ವರ್ಷದವರು ಅಥವಾ ಅದಕ್ಕಿಂತ ಮೇಲ್ಪಟ್ಟವರು ಒಂದು ಔನ್ಸ್ ನಷ್ಟು ಅಲ್ಪ ಪ್ರಮಾಣದ ಮಾರಿಜುವಾನವನ್ನು ಮಾತ್ರ ಇಟ್ಟುಕೊಳ್ಳಬಹುದಾಗಿ ಅನುಮತಿ ನೀಡಲಾಗಿದೆ.  2006ರಲ್ಲಿ, ನೆವಾಡಾ ಮತದಾರರು ಆ ಒಂದು ಔನ್ಸ್ ನಷ್ಟು ಮಾರಿಜುವಾನವನ್ನು (ಖಾಸಗಿ ಉಪಯೋಗಕ್ಕೆ) ಇಟ್ಟುಕೊಳ್ಳುವ ಅನುಮತಿಯ ವಿರುದ್ಧ ಚಳುವಳಿ ನಡೆಸಿ, ಆ ಕಾನೂನನ್ನು ಸೋಲಿಸಿದ್ದಾರೆ ಕೂಡಾ. ಅಂಥವರನ್ನು ಕಾನೂನಿನ ರೀತಿಯಲ್ಲಿ ಕೊಲೆಗಾರರೆಂದೆ ಕ್ರಮ ತೆಗೆದುಕೊಳ್ಳಬೇಕೆಂಬುದು ಅವರ ಆಗ್ರಹ. (ಕಾನೂನಿಗೆ ವಿರುದ್ಧವಾಗಿ ಧ್ವನಿಯೆತ್ತಿದವರು 55% ರಷ್ಟು ಜನ ಮತ್ತು ಕಾನೂನಿನ ಪರವಾಗಿ ಧ್ವನಿಯೆತ್ತಿದವರು 45%ರಷ್ಟು ಜನ) ಇದರ ಜೊತೆಗೇ, ವೈದ್ಯಕೀಯ ಕಾರಣಗಳಿಗಾಗಿ ಮರಿಜುವಾನಾವನ್ನು ಬಳಸಲು ಅನುಮತಿ ಪಡೆದಿರುವ ರಾಜ್ಯಗಳಲ್ಲಿ ನೆವಾಡಾವೂ ಒಂದು. (ಸಂಯುಕ್ತ ಸಂಸ್ಥಾನಗಳ ಕಾನೂನಿನಲ್ಲಿ ಇದು ಕೂಡ ಕಾನೂನು ಬಾಹಿರವಾಗಿದೆ.)

ಮದ್ಯಪಾನದ ವಿಷಯದಲ್ಲಿ ನೆವಾಡಾ ತುಂಬಾ ಸಡಿಲ ಕಾನೂನುಗಳನ್ನು ಹೊಂದಿದೆ.  24 ಗಂಟೆಗಳ ಕಾಲವೂ ಮದ್ಯದಂಗಡಿಗಳನ್ನು ತೆರೆದಿಡಲು ಅಲ್ಲಿ ಅನುಮತಿ ಇದೆ ಮತ್ತು "ಕೊನೆಯ ಬೇಡಿಕೆ" ಎಂಬುವ ಯಾವ ಅಂಶವೂ ಅಲ್ಲಿಲ್ಲ.  ಸಾರಾಯಿ ಅಂಗಡಿಗಳು, ಅನುಕೂಲ ಮತ್ತು ಅಗತ್ಯ ವಸ್ತುಗಳ ಅಂಗಡಿಗಳು, ಗ್ರಾಹಕರ ಬೇಡಿಕೆಗಳನ್ನು ಪೂರೈಸುವ ಸೂಪರ್ ಮಾರ್ಕೆಟ್ಟುಗಳು ಕೂಡ ದಿನದ 24 ತಾಸುಗಳೂ, ಬೀರ್, ವೈನ್, ಮತ್ತು ಮದ್ಯವನ್ನು ಮಾರಾಟ ಮಾಡುವ ಅನುಮತಿ ಪಡೆದಿವೆ.

##### ಧೂಮಪಾನ 
ನೆವಾಡಾದ ಮತದಾರರು (ದಿ ನೆವಾಡಾ ಕ್ಲೀನ್ ಇಂದೋರ್ ಆಕ್ಟ್) ಎನ್ನುವ ವಿನೂತನ ಧೂಮಪಾನ ವಿರೋಧೀ ಚಳುವಳಿಯೊಂದನ್ನು ನವೆಂಬರ್ 2006ರಲ್ಲಿ ಆಯೋಜಿಸಿದ್ದಾರೆ. 2006ರ ಡಿಸೆಂಬರ್ 8ರಂದು ಅದು ಕಾರ್ಯರೂಪಕ್ಕೆ ಬಂದಿದೆ.  ಸಾರ್ವಜನಿಕ ಪ್ರದೇಶಗಳಲ್ಲಿ ಮತ್ತು ಕಚೇರಿ ಆವರಣಗಳಲ್ಲಿ ಧೂಮಪಾನ ಮಾಡುವುದನ್ನು ಅದು ಬಲವಾಗಿ ವಿರೋಧಿಸುತ್ತದೆ.  ಬಾರುಗಳ ಒಳಾಂಗಣಗಳು ವಿಶಾಲವಾಗಿದ್ದಾರೆ ಮಾತ್ರ ಮತ್ತು ಆಹಾರ ಪೂರೈಸದ ಸಮಯ ಹೊರತುಪಡಿಸಿ, ಬಾರುಗಳಲ್ಲಿ ಧೂಮಪಾನವನ್ನು ಅನುಮತಿಸಲಾಗಿದೆ.  ಕ್ಯಾಸಿನೋಗಳಲ್ಲಿ, ಹೊಟೇಲು ಕೋಣೆಗಳಲ್ಲಿ, ತಂಬಾಕು ಮಾರುವ ಸಣ್ಣ ಪುಟ್ಟ ಅಂಗಡಿಗಳಲ್ಲಿ ಮತ್ತು ವೇಶ್ಯಾಗೃಹಗಳಲ್ಲಿಯೂ ಧೂಮಪಾನಕ್ಕೆ ಅನುಮತಿ ನೀಡಲಾಗಿದೆ.  ಹಾಗಾಗಿಯೂ, ಕೆಲವು ಕಡೆ ಧೂಮಪಾನ ನಿಷೇಧದ ಕಾಯಿದೆಯನ್ನು ಅಳವಡಿಸಿಕೊಳ್ಳದೆ ಇರುವ ಸಂದರ್ಭಗಳೂ ಇರುವುದರಿಂದ ಸರಕಾರವು ಎಲ್ಲಿಯೂ ಇದನ್ನು ಬಲವಂತವಾಗಿ ಹೇರಿಲ್ಲ.   ಎಲ್ಲೋ, ಒಮ್ಮೆ ಒಂದು ಸಂದರ್ಭದಲ್ಲಿ ಮಾತ್ರ ಬಿಲ್ಬೋ ಹೆಸರಿನ ಪ್ರಕರಣದಲ್ಲಿ ಮಾತ್ರ ಅದು ವಿಚಾರಣೆಗೆ ಒಳಪಟ್ಟಿತ್ತು.  2008ರ ಆ ಖಟ್ಲೆಯು ಇನ್ನೂತನಕ ಬಗೆಹರಿದಿಲ್ಲ.

### ಅಪರಾಧ 
ಕೇವಲ ಕಳೆದ ಐದು ವರ್ಷಗಳಲ್ಲಿ, ಲುಸಿಯಾನಾ ವನ್ನೂ ಮೀರಿಸುವಂತೆ ಅಮೇರಿಕಾದ ಅತ್ಯಂತ ಹೆಚ್ಚು ಅಪಾಯಕಾರೀ ರಾಜ್ಯವೆಂದೇ ನೆವಾಡಾ ಹೆಸರು ಪಡೆದಿದೆ. 2006ರಲ್ಲಿ ಇಡೀ ರಾಷ್ಟ್ರದಲ್ಲಿಯೇ ಅಲ್ಲಿನ ಅಪರಾಧ ಪ್ರಕರಣಗಳ ಪ್ರಮಾಣ ಶೇಕಡಾ 24%ಕ್ಕಿಂತ ಹೆಚ್ಚು ಇತ್ತು.      ಆಸ್ತಿ ಅಪರಾಧ ಪ್ರಕರಣಗಳಂತೂ ಇಡೀ ನೆವಾಡಾದಲ್ಲಿಯೇ 84.6%ರ ಮೇರೆಯನ್ನು ಮೀರಿ ಹೆಚ್ಚಾಗಿದ್ದವು. ಅದು ಇಡೀ ರಾಷ್ಟ್ರದ ಅಪರಾಧ ಪ್ರಕರಣ ಪ್ರಮಾಣದ ಶೇಕಡಾ 21ರಷ್ಟು ಹೆಚ್ಚು.    ಉಳಿದ 20.3%ರಷ್ಟು ಪ್ರಕರಣಗಳು ಹಿಂಸೆಗೆ ಸಂಬಂಧಿಸಿದವು ಮತ್ತು ರಾಷ್ಟ್ರ ಮಟ್ಟದ ಪ್ರಕರಣಗಳಿಗಿಂತ 45%ರಷ್ಟು ಹೆಚ್ಚು ಪ್ರಮಾಣದವಾಗಿದ್ದವು.  2008ರಲ್ಲಿ ನೆವಾಡಾ ಅತಿ ಹೆಚ್ಚು ಕೊಲೆ ಪ್ರಕರಣಗಳು ಜರುಗುವ ಮೂರನೆಯ ರಾಜ್ಯವಾಗಿದೆ. ಮತ್ತು ಕಳ್ಳತನದ ಪ್ರಕರಣಗಳು, ಮೋಟಾರು ಸೈಕಲ್ಲುಗಳನ್ನು ಕದಿಯುವ ಪ್ರಕರಣಗಳು ಹೆಚ್ಚಾಗಿರುವ ರಾಜ್ಯವಾಗಿದೆ.
* ರಾಜ್ಯ ಕಾರ್ಯದರ್ಶಿಗಳ ಇಲಾಖೆ 
* ತೆರಿಗೆ ಇಲಾಖೆ 
* ಪ್ರವಾಸೋದ್ಯಮ ಇಲಾಖೆ 
* ಸಾರಿಗೆ ಇಲಾಖೆ 
* ನೆವಾಡಾ ರಾಜ್ಯ ಖಜಾಂಚಿ 
* ನೆವಾಡಾದ ವಿಶ್ವವಿದ್ಯಾಲಯಗಳು ಮತ್ತು ಸಾಮುದಾಯಿಕ ಶಿಕ್ಷಣ ಸಂಸ್ಥೆಗಳು 
* ನೆವಾಡಾ ಪಶು ಸಂಗೋಪನಾ ಸೇವೆಗಳ ಇಲಾಖೆ 
* ಪಶ್ಚಿಮ ವಲಯದ ದೇಶಗಳ ನಡುವಣ ಉನ್ನತ ಶಿಕ್ಷಣ ಇಲಾಖೆ 
* ನೆವಾಡಾ ಅರಣ್ಯ ಇಲಾಖೆ 

### ಸ್ಥಳೀಯ ಸರ್ಕಾರ 
ಸಿಟಿಗಳು ಎಂದು ಕರೆಯಲಾಗುವ ನೆವಾಡಾಕ್ಕೆ ಸೇರಿರುವ ನಗರಗಳು ಅಲ್ಲಿಯ ಕಾನೂನಿನ ವ್ಯಾಪ್ತಿಯೊಳಗೆ ಅಧಿಕಾರವನ್ನು ಪಡೆದಿವೆ.  ಇತ್ತೀಚಿಗೆ ನೆವಾಡಾದಲ್ಲಿ ವಿಲೀನವಾಗಿರುವ ನಗರಗಳಿಗೆ ಹೋಂರೂಲ್ (ಗೃಹಾಡಳಿತ) ಅಧಿಕಾರವನ್ನು ಕೊಡಬೇಕು ಎನ್ನುವ ಸಲುವಾಗಿ ಚಳುವಳಿಯೊಂದು ಆಯೋಜಿತವಾಗಿತ್ತು. ಅಲ್ಲಿನ ಶಾಸಕಾಂಗದಿಂದ ತಕ್ಕ ಮಟ್ಟಿಗಿನ ಸಡಿಲಿಕೆಯನ್ನು ನೀಡುವ ಸಲುವಾಗಿ ಮತ್ತು ಕೆಲ ಕಟ್ಟುಪಾಡುಗಳನ್ನು ಸಡಿಲಿಸುವ ಸಲುವಾಗಿ ಇದು ಅವಶ್ಯವಾಗಿತ್ತು.

ವಿಲೀನಗೊಳ್ಳದ ನಗರಗಳೆಂದರೆ, ಪ್ರಾದೇಶಿಕ ಸರಕಾರದ ಎಲ್ಲ ಬಗೆಯ  ಕಾನೂನಿನ ವ್ಯಾಪ್ತಿಗೆ ಒಳಪಟ್ಟಿದ್ದರೂ, ಕೆಲವೊಮ್ಮೆ ಸ್ಥಳೀಯ ಕಾಯಿದೆ ಅಥವಾ ಪ್ರಾದೇಶಿಕ ಕಮಿಷನ್ ಗಳಿಂದ ಆಳ್ವಿಕೆಗೊಳಪಡುವ ಪ್ರದೇಶಗಳಾಗಿವೆ. ಆದರೆ, ಕೆಲ ವಿಶೇಷ ಸಂದರ್ಭಗಳಲ್ಲಿ ಜನಾಭಿಪ್ರಾಯವನ್ನು ಆಧರಿಸಿ ರೂಪುಗೊಳ್ಳಬಹುದಾದ ಸ್ಥಳೀಯ ಸರಕಾರವೂ ಇದಾಗಿದೆ. ಅವುಗಳಲ್ಲಿ ಮುಖ್ಯವಾಗಿ ಪ್ರಾದೇಶಿಕ ನಗರ ಸಲಹಾ ಸಮಿತಿ (TAB) ಅಥವಾ ನಾಗರಿಕ ಸಲಹಾ ಮಂಡಳಿ (CAC) ಅಥವಾ ನಗರ ಮಂಡಳಿಗಳು ಸೇರಿವೆ.

ನಗರ ಸಲಹಾ ಮಂಡಳಿ ಮತ್ತು ನಾಗರಿಕ ಸಲಹಾ ಮಂಡಳಿಗಳು ಸಂಪೂರ್ಣವಾಗಿ ಪ್ರಾಂತ್ಯ ನಿಗಮವೇ ರೂಪಿಸುವ ಸಂಸ್ಥೆಗಳಾಗಿವೆ.  ಮೂರರಿಂದ ನಾಲ್ಕು ಜನ ಸದಸ್ಯರುಗಳನ್ನು ಹೊಂದಿರುವ ಈ ಮಂಡಳಿಗಳು ಚುನಾವಣೆಯ ನಂತರ ಪಕ್ಕಾ ಸಲಹಾ ಮಂಡಳಿಗಳ ಸ್ವರೂಪ ಪಡೆದುಕೊಳ್ಳುತ್ತವೆ. ಆದರೆ, ಯಾವುದೇ ರೀತಿಯಲ್ಲಿಯೂ ತಮ್ಮನ್ನು ರೂಪಿಸಿದ ಮೂಲ ಸಂಸ್ಥೆಯನ್ನು ಕಡೆಗಣಿಸುವುದಿಲ್ಲ. ಈ ಸಲಹಾ ಸಮಿತಿಯ ಮತ್ತು ಮಂಡಳಿಯ ಸದಸ್ಯರುಗಳು ಎರಡು ವರ್ಷದ ಅವಧಿಗೆ ಚುನಾಯಿತರಾಗಿರುತ್ತಾರೆ ಮತ್ತು ಯಾವುದೇ ವೇತನವಿಲ್ಲದೆಯೇ ಸೇವೆ ಸಲ್ಲಿಸುತ್ತಾರೆ.  ನಿಗಮವಾಗಲಿ ಮಂಡಳಿಯಾಗಲೀ ಯಾವುದೇ ರೀತಿಯ ಅರ್ಥಿಕ ಲಾಭವನ್ನು ಪಡೆಯದೇ, ಎದುರು ನೋಡದೆ, ಸ್ವತಂತ್ರವಾಗಿ ಕೆಲಸ ನಿರ್ವಹಿಸುತ್ತವೆ.

ನಗರ ಮಂಡಳಿಗಳು ಸೀಮಿತ ಅಧಿಕಾರದ ಸ್ಥಳೀಯ ಸರಕಾರಗಳಾಗಿದ್ದು, ಅಲ್ಲಿನ ಪ್ರಾಂತ್ಯ ಕಮಿಷನ್ ಅಥವಾ ಜನಾಭಿಪ್ರಾಯದ ಮೇಲೆ ನಿರ್ಮಿತವಾಗಿರುತ್ತವೆ.    ನಾಲ್ಕು ವರ್ಷದ ಅವಧಿಯಿರುವ ಚುನಾಯಿತ ಸದಸ್ಯರುಗಳನ್ನು ಮಂಡಳಿ ಒಳಗೊಂಡಿರುತ್ತದೆ.   ಪ್ರತಿ ಚುನಾವಣೆಯ ಸಂದರ್ಭದಲ್ಲಿಯೂ ಅರ್ಧಕ್ಕರ್ಧ ಮಂಡಳಿಯು ಭಾಗವಹಿಸಬೇಕಾಗುತ್ತದೆ. ತನ್ನ ಸದಸ್ಯರುಗಳಲ್ಲೇ ಅರ್ಹ ಅಭ್ಯರ್ಥಿಯೊಬ್ಬರನ್ನು ಆಂತರಿಕವಾಗಿಯೇ ಅಧ್ಯಕ್ಷರನ್ನಾಗಿ ಆಯ್ಕೆ ಮಾಡಲಾಗುತ್ತದೆ ಮತ್ತು ಇನ್ನೊಬ್ಬರನ್ನು ನಗರ ಕಾರ್ಯದರ್ಶಿಯನ್ನಾಗಿ ಮಾಡಲಾಗುತ್ತದೆ. ನಗರ ಸಲಹಾ ಮಂಡಳಿ ಅಥವಾ ನಾಗರಿಕ ಸಲಹಾ ಮಂಡಳಿಗಳಿಗಿಂತಲೂ ಹೆಚ್ಚು ಅಧಿಕಾರ ಹೊಂದಿರುವ ಈ ನಿಗಮಗಳು ಕೂಡ ಉತ್ತಮ ಸಲಹಾ ಸಮಿತಿಗಳಾಗಿ ಕಾರ್ಯ ನಿರ್ವಹಿಸುತ್ತವೆ. ಅವುಗಳಿಗೆ ಅಗತ್ಯ ಹಣವನ್ನು ಪ್ರಾದೇಶಿಕ ನಿಧಿಗಳಿಂದ ಕೊಡಲಾಗುತ್ತದೆ.  ಸ್ಥಳೀಯ ಪ್ರಾಂತ್ಯ ನಿಗಮಕ್ಕೆ ಅಲ್ಲಿನ ನಿವಾಸಿಗಳೆದಿರು, ಆಯಾ ಚುನಾವಣೆಯಲ್ಲಿ ನಗರ ಬೋರ್ಡ್ ನ್ನು ಇಟ್ಟುಕೊಳ್ಳಬೇಕೆ ಅಥವಾ ವಿಸರ್ಜಿಸಬೇಕೆ ಎಂಬ ಆಯ್ಕೆಯನ್ನು ಇಡುವ ಹಕ್ಕು ಹೊಂದಿವೆ.  ತಮಗೆ ಅಗತ್ಯವಿದ್ದಲ್ಲಿ ನಗರ ಮ್ಯಾನೆಜರರೊಬ್ಬರನ್ನು ನೇಮಿಸಿಕೊಳ್ಳುವ ಅಧಿಕಾರವು ನಿಗಮದ ಸದಸ್ಯರಿಗೆ ಇದೆ.

## ಪ್ರಮುಖ ನಗರಗಳು ಮತ್ತು ಪಟ್ಟಣಗಳು 
thumb|ಲಾಸ್ ವೆಗಾಸ್
thumb|ರೆನೋ
thumb|ಎಲ್ಕೋ
thumb|ಕಾರ್ಸನ್ ನಗರ

|}

ಪ್ಯಾರಡೈಸ್, ಸನ್ರೈಸ್ ಮೇನರ್ ಮತ್ತು ಸ್ಪ್ರಿಂಗ್ ವ್ಯಾಲೀ ಪ್ರದೇಶಗಳು ಲಾಸ್ ವೇಗಾಸ್ ಮಹಾನಗರದಲ್ಲಿ ಸೇರಿರದ ಪ್ರದೇಶಗಳಾಗಿವೆ.

*ಸೂಚನೆ: 2004ರ ನೆವಾಡಾ ರಾಜ್ಯದ ಜನಸಂಖ್ಯಾ ಸಾಂದ್ರತೆಯ ಮಾಹಿತಿಯನ್ನಾಧರಿಸಿ, ಮತ್ತು 2000ದ ಜನಗಣತಿಯನ್ನಾಧರಿಸಿ ಈ ಕೋಷ್ಟಕವನ್ನು ತಯಾರಿಸಲಾಗಿದೆ. ಇದು ಪ್ರದೇಶ ಮತ್ತು ಸಾಂದ್ರತೆಗಳನ್ನು ಸೂಚಿಸುವ ಕೋಷ್ಟಕ. *

### ನೆವಾಡಾದ ಹತ್ತು ಅತಿ ಶ್ರೀಮಂತ ಪ್ರದೇಶಗಳು 
ಆಯಾ ರಾಜ್ಯದ ವಾರ್ಷಿಕ ಆದಾಯವನ್ನು ಆಧರಿಸಿದೆ 
# ಇನ್ಕ್ಲೈನ್ ವಿಲೇಜ್ - ಕ್ರಿಸ್ಟಲ್ ಬೇ $52,521 ವಾಶೋ ಪ್ರಾಂತ್ಯ, ನೆವಾಡಾ 
# ಕಿಂಗ್ಸ್ಬರಿ ಡಲ್ಲಾಸ್ ಪ್ರಾಂತ್ಯ, ನೆವಾಡಾ 
# ಮೌಂಟ್ ಚಾರ್ಲ್ಸ್ಟನ್ $38,821 ಕ್ಲಾರ್ಕ್ ಪ್ರಾಂತ್ಯ, ನೆವಾಡಾ 
# ವರ್ಡಿ-ಮೊಗುಲ್ $38,233 ವಾಶೋ ಪ್ರಾಂತ್ಯ 
# ಜೆಫಿರ್ ಕೋವ್-ರೌಂಡ್ ಹಿಲ್ ವಿಲೇಜ್ $37,218 ಡಲ್ಲಾಸ್ ಪ್ರಾಂತ್ಯ 
# ಸಮ್ಮರ್ಲಿನ್ ಸೌತ್ $33,017 ಕ್ಲಾರ್ಕ್ ಪ್ರಾಂತ್ಯ 
# ಬ್ಲೂ ಡೈಮಂಡ್ $30,479 ಕ್ಲಾರ್ಕ್ ಪ್ರಾಂತ್ಯ 
# ಮಿಂಡನ್$30,405 ಡಲ್ಲಾಸ್ ಪ್ರಾಂತ್ಯ
# ಬೌಲ್ಡರ್ ಸಿಟಿ $29,770 ಕ್ಲಾರ್ಕ್ ಪ್ರಾಂತ್ಯ.

# ಸ್ಪ್ಯಾನಿಶ್ ಸ್ಪ್ರಿಂಗ್ಸ್ $26,908 ವಾಶೋ ಪ್ರಾಂತ್ಯ

## ಶಿಕ್ಷಣ 
### ಕಾಲೇಜುಗಳು ಮತ್ತು ವಿಶ್ವವಿದ್ಯಾನಿಲಯಗಳು 
* ನೆವಾಡಾ ಉನ್ನತ ಶಿಕ್ಷಣ ವ್ಯವಸ್ಥೆ 
** ನೆವಾಡಾ ವಿಶ್ವವಿದ್ಯಾಲಯ, ರೆನೋ (ಯುಎನ್ಆರ್)
** ನೆವಾಡಾ ವಿಶ್ವವಿದ್ಯಾಲಯ, ಲಾಸ್ ವೇಗಾಸ್  (ಯುಎನ್ಎಲ್ ವಿ)
** ನೆವಾಡಾ ರಾಜ್ಯ ಪದವಿ ಸಂಸ್ಥೆ 
** ಟ್ರಕೀ ಮೀಡೋಸ್ ಸಾಮುದಾಯಿಕ ಕಾಲೇಜು (ಟಿಎಂಸಿಸಿ)
** ಗ್ರೇಟ್ ಬೇಸಿನ್ ಕಾಲೇಜು 
** ದಕ್ಷಿಣ ನೆವಾಡಾ ಕಾಲೇಜು (ಸಿಎಸ್ಎನ್)
** ಪಶ್ಚಿಮ ನೆವಾಡಾ ಕಾಲೇಜು 
* ಸಿಯೆರಾ ನೆವಾಡಾ ಕಾಲೇಜು 
* ಟೂರೋ ವಿಶ್ವವಿದ್ಯಾಲಯ ನೆವಾಡಾ
* ನೆವಾಡಾ ದಕ್ಷಿಣ ವಿಶ್ವವಿದ್ಯಾಲಯ

### ಸಂಶೋಧನಾ ಸಂಸ್ಥೆಗಳು 
* ಡಸರ್ಟ್ ಸಂಶೋಧನಾ ಸಂಸ್ಥೆ

## ಉದ್ಯಾನಗಳು ಮತ್ತು ತಂಗುದಾಣಗಳು 
thumb|right|ಫೈರ್ ಸ್ಟೇಟ್ ಪಾರ್ಕ್ ಕಣಿವೆ

### ರಾಷ್ಟ್ರೀಯ ಉದ್ಯಾನ ಸೇವೆಗಳ ಸಂಸ್ಥೆಯಿಂದ ಸಂರಕ್ಷಿಸಲ್ಪಡುತ್ತಿರುವ ತಂಗುದಾಣ ಮತ್ತು ಉದ್ಯಾನ ಪ್ರದೇಶಗಳು 
#### ಉತ್ತರ ನೆವಾಡಾ 
right|thumb|ಗ್ರೇಟ್ ಬೇಸಿನ್ ನ್ಯಾಷನಲ್ ಪಾರ್ಕ್
* ಕ್ಯಾಲಿಫೋರ್ನಿಯಾ ರಾಷ್ಟ್ರೀಯ ಐತಿಹಾಸಿಕ ಕಾಲ್ದಾರಿ 
* ಡೆತ್ ವ್ಯಾಲೀ ರಾಷ್ಟ್ರೀಯ ಉದ್ಯಾನ 
* ಬೇಕರ್ ಹತ್ತಿರದ ಗ್ರೇಟ್ ಬೇಸಿನ್ ರಾಷ್ಟ್ರೀಯ ಉದ್ಯಾನ
* ಪುರಾತನ ಸ್ಪ್ಯಾನಿಶ್ ರಾಷ್ಟ್ರೀಯ ಕಾಲ್ದಾರಿ 
* ಪೋನಿ ಎಕ್ಸ್‌ಪ್ರೆಸ್‌‌ ರಾಷ್ಟ್ರೀಯ ಐತಿಹಾಸಿಕ ಕಾಲ್ದಾರಿ

#### ದಕ್ಷಿಣ ನೆವಾಡಾ 
right|thumb|ಚಾರ್ಲ್ಸ್ಟನ್ ಪರ್ವತ
* ಆಶ್ ಮೀಡೋಸ್ ರಾಷ್ಟ್ರೀಯ ವನ್ಯಜೀವಿ ಸಂರಕ್ಷಣಾ ಅರಣ್ಯ 
* ಬೂಟ್ಲೆಗ್ ಕ್ಯಾನ್ಯೋನ್ ಮೌಂಟೇನ್ ಬೈಕ್ ಉದ್ಯಾನ 
* ಹಂಬೋಲ್ಟ್- ತೊಯಾಬೆ ರಾಷ್ಟ್ರೀಯ ಅರಣ್ಯ 
* ಮೌಂಟ್ ಚಾರ್ಲ್ಸ್ಟನ್ ಮತ್ತು ಮೌಂಟ್ ಚಾರ್ಲ್ಸ್ಟನ್ ಕ್ರೂರಮೃಗಗಳ ಅರಣ್ಯ
* ಸ್ಪ್ರಿಂಗ್ ಪರ್ವತಗಳು ಮತ್ತು ಸ್ಪ್ರಿಂಗ್ ಪರ್ವತಗಳ ರಾಷ್ಟ್ರೀಯ ತಂಗುದಾಣ 
* ಮೀಡ್ ರಾಷ್ಟ್ರೀಯ ಸರೋವರ ಮತ್ತು ತಂಗುದಾಣ

### ಅರಣ್ಯ ಪ್ರದೇಶ 
ನೆವಾಡಾದಲ್ಲಿ ಸುಮಾರು 68 ಕಾದಿಟ್ಟ ವನ್ಯಜೀವಿ ಅರಣ್ಯಗಳನ್ನು ಗುರುತಿಸಲಾಗಿದೆ. ಕೆಲವನ್ನು ಅಮೇರಿಕಾದ ಅರಣ್ಯ ಸೇವೆಗಳ ರಾಷ್ಟ್ರೀಯ ಅರಣ್ಯ ಸಂರಕ್ಷಣಾ ಕಾಯಿದೆಯಡಿ ಮತ್ತು ಭೂ ಸಂರಕ್ಷಣಾ ಆಡಳಿತ ವಿಭಾಗದವರಿಂದ ಗುರುತಿಸಿ ಪೋಷಿಸಲಾಗುತ್ತಿದೆ.

### ಪ್ರಾದೇಶಿಕ ಉದ್ಯಾನಗಳು 
ಗಮನಿಸಿ: *ನೆವಾಡಾ ರಾಜ್ಯ ಉದ್ಯಾನಗಳ ಪಟ್ಟಿ*.

## ಕ್ರೀಡೆ 
ನೆವಾಡಾವು ವೃತ್ತಿಪರ ಕ್ರೀಡೆಗಳಿಗೆ ಹೆಸರಾಗಿಲ್ಲದಿದ್ದರೂ ಕಾಲೇಜು ಮಟ್ಟದ ಕ್ರೀಡೆಗಳಲ್ಲಿ ಭಾಗವಹಿಸಲು ಅತ್ಯಂತ ಹೆಮ್ಮೆಪಡುತ್ತದೆ.ಅದರಲ್ಲೂ ವಿಶೇಷವಾಗಿ ರೆನೋವಿನ ನೆವಾಡಾ ವಿಶ್ವವಿದ್ಯಾಲಯವು ಪಶ್ಚಿಮ ಅಥ್ಲೆಟಿಕ್ ವೊಲ್ಫ್ ಪ್ಯಾಕ್ ಕ್ರೀಡಾ ಸಮ್ಮೇಳನ ಮತ್ತು ಮೌಂಟೇನ್ ಪಶ್ಚಿಮ ಕ್ರೀಡಾ ಸಮ್ಮೇಳನದ UNLV ರನ್ನಿಂಗ್ ರೆಬೇಲ್ಸ್ ಕ್ರೀಡೆಗಳಲ್ಲಿ ಅದು ಅತ್ಯಂತ ಉತ್ಸುಕವಾಗಿ ಭಾಗವಹಿಸಿದೆ.

UNLV ತನ್ನ ಬಾಸ್ಕೆಟ್ ಬಾಲ್ ಪಂದ್ಯಾಟಗಳಿಗೆ ಹೆಸರುವಾಸಿಯಾಗಿದೆ. 1980ರಲ್ಲಿ ಮತ್ತು 1990ರ ಆರಂಭದಲ್ಲಿ ನಡೆದ ಪಂದ್ಯಗಳಲ್ಲಿ ಅದು ಅತ್ಯಂತ ಶ್ರೇಷ್ಠ ಪ್ರದರ್ಶನ ನೀಡಿತ್ತು.   ಜೆರ್ರಿ ಟಾರ್ಕಾನಿಯನ್ ರಿಂದ ತರಬೇತಿ ಪಡೆದಿದ್ದ ರನ್ನಿಂಗ್ ರೆಬೆಲ್ಸ್ ದೇಶದಲ್ಲಿಯೇ ಅತ್ತ್ಯುತ್ತಮ ಕ್ರೀಡಾ ತಂಡವೆಂಬ ಹೆಗ್ಗಳಿಕೆ ಪಡೆಯಿತು.  1990ರಲ್ಲಿ, ಡ್ಯೂಕ್ ವಿಶ್ವವಿದ್ಯಾಲಯದ ತಂಡವನ್ನು ಸೋಲಿಸಿ, ಪುರುಷರ ವಿಭಾಗದ ಡಿವಿಜನ್ I ಚಾಂಪಿಯನ್ಶಿಪ್ ಪ್ರಶಸ್ತಿಯನ್ನು 103–73 ಅಂತರದಿಂದ  ಪಡೆಯಿತು. ಅದು ಆ ತಂಡ ತಲುಪಿದ ಗರಿಷ್ಟ ಮತ್ತು ಶ್ರೇಷ್ಠ ಮಿತಿಯಾಗಿತ್ತು. ಅದು ರಾಷ್ಟ್ರೀಯ ಮಟ್ಟದ ಪ್ರಶಸ್ತಿ ಪಡೆಯಲೂ ಕೂಡ ಆ ತಂಡ ಹುಟ್ಟು ಹಾಕಿದ ಅತ್ಯಂತ ಶ್ರೇಷ್ಠ ಮಿತಿಯಾಗಿತ್ತು.  1991ರಲ್ಲಿ, UNLV ತನ್ನ ಆ ಸೀಸನ್ನಿನ ಪಂದ್ಯಗಳನ್ನು ಅತ್ಯಂತ ಯಶಸ್ವಿಯಾಗಿ ಮುಗಿಸಿತ್ತು.  ಮುಂದೆ ಲ್ಯಾರಿ ಜಾನ್ಸನ್ ಪ್ರತಿಷ್ಟಿತ ನೈಸ್ಮಿತ್ ಪ್ರಶಸ್ತಿ ಸೇರಿದಂತೆ ಹಲವಾರು ಪ್ರಶಸ್ತಿಗಳನ್ನು ಗೆಲ್ಲುತ್ತಾರೆ.  ಅಷ್ಟಾದರೂ UNLV ಅಂತಿಮ ನಾಲ್ಕರ ಸ್ಥಾನವನ್ನು ಪಡೆದು, ಕಡೆಗೂ ರಾಷ್ಟ್ರೀಯ ಮಟ್ಟದ ಸೆಮಿಫೈನಲ್ ಕ್ರೀಡೆಯಲ್ಲಿ ಡ್ಯೂಕ್ ವಿಶ್ವವಿದ್ಯಾಲಯದ ವಿರುದ್ಧ 79-77 ಅಂತರದಲ್ಲಿ ಸೋಲುತ್ತದೆ. NCAA ಪಂದ್ಯಗಳಲ್ಲಿಯೇ ಇದು ಅತ್ಯಂತ ನಿರಾಶಾದಾಯಕ ಸೋಲು ಇದೆಂದು ಹೇಳಲಾಗುತ್ತದೆ.  ದಿ ರನ್ನಿಂಗ್ ರೆಬೆಲ್ಸ್ ತಂಡವು ಪ್ರಿ-ಸೀಸನ್ನಿನ ಪತ್ರಿಕಾ ಸಹಭಾಗಿಗಳಾಗಿದ್ದು ಬ್ಯಾಕ್ ಟು ಬ್ಯಾಕ್ #1ರ ಸ್ಥಾನದಲ್ಲಿದ್ದರು. (1989–90, 1990–91) ಉತ್ತರ ಕೆರೋಲಿನಾ ಮಾತ್ರ ಒಮ್ಮೆ ಆ ಸ್ಥಾನವನ್ನು ಪಡೆದುಕೊಂಡ ಮತ್ತೊಂದು ತಂಡವಾಗಿತ್ತು.(2007–08, 2008–09)  ಇದರ ಜೊತೆಗೆ, ಸುಪ್ರಸಿದ್ಧ ಹಾಗೂ ವಿಶ್ವಮಾನ್ಯ ಟೆನ್ನಿಸ್ ಆಟಗಾರ ಆಂಡ್ರೆ ಅಗಾಸ್ಸಿಯ ತವರು ರಾಜ್ಯ ಕೂಡ ನೆವಾಡಾ ಎಂಬುದೊಂದು ಹೆಗ್ಗಳಿಕೆ.

ನೆವಾಡಾದ ಕ್ರೀಡಾ ತಂಡಗಳ ಪೂರ್ಣಪಟ್ಟಿ 
**ವೃತ್ತಿಪರ**

* ಲಾಸ್ ವೇಗಾಸ್ ಲೋಕೊಮೊಟಿವ್ಸ್, ಯುನೈಟೆಡ್ ಫೂಟ್ಬಾಲ್ ಲೀಗ್ 
* ಲಾಸ್ ವೇಗಾಸ್ 51ಸ್, ಮೈನರ್ ಲೀಗ್ ಬೇಸ್ಬಾಲ್ (AAA)
* ಲಾಸ್ ವೇಗಾಸ್ ರಾಂಗ್ಲರ್ಸ್ ECHL
* ಬ್ಯಾಟಲ್ ಬಾರ್ನ್ ಡರ್ಬಿ ಡೆಮನ್ಸ್ ರೋಲರ್ ಡರ್ಬಿ 
* ರೆನೋ ಏಸಸ್, ಮೈನರ್ ಲೀಗ್ ಬೇಸ್ಬಾಲ್ (AAA)
* ರೆನೋ ಬಿಘೋರ್ನ್ಸ್ NBA ಡಿ-ಲೀಗ್

**ಕಾಲೇಜು** 
* ನೆವಾಡಾ ವೊಲ್ಫ್ ಪ್ಯಾಕ್, ಯುಎನ್ಆರ್ 
* UNLV ರೆಬೆಲ್ಸ್

ರಾಜ್ಯವು ಲಾಸ್ ವೇಗಾಸ್ ಸ್ಪೀಡ್ ವೆ ಮತ್ತು ನಾಸ್ಕರ್ ಕಾರ್ಯಕ್ರಮ ಮತ್ತು ರಾಷ್ಟ್ರೀಯ ರೋಡಿಯೋ ದ ತವರು ಕೂಡ ಆಗಿದೆ.

## ಮಿಲಿಟರಿ (ಸೇನೆ) 
ನೆವಾಡಾ ರಾಜ್ಯದ ಗೌರವಾರ್ಥ ಹಲವಾರು ಅಮೇರಿಕ ಸಂಸ್ಥಾನಗಳ ನೌಕಾಪಡೆಗಳು ಯುಎಸ್ಎಸ್ *ನೆವಾಡಾ*  ಎಂಬ ಹೆಸರಿನಿಂದ ಕರೆಯಲ್ಪಡುತ್ತವೆ.  ಅವುಗಳಲ್ಲಿ ಪ್ರಮುಖವಾದವು:
* ಯುಎಸ್ಎಸ್ ನೆವಾಡಾ
* ಯುಎಸ್ಎಸ್ ನೆವಾಡಾ (ಬಿಎಂ-8)
* ಯುಎಸ್ಎಸ್ ನೆವಾಡಾ(ಬಿಬಿ-36)
* ಯುಎಸ್ಎಸ್ ನೆವಾಡಾ (ಎಸ್ಎಸ್ ಬಿಎನ್-733)

ನೆವಾಡಾವು ಅಮೇರಿಕ ವಾಯುಪಡೆಯ ಪ್ರಮುಖ ತರಬೇತಿ ಮತ್ತು ಪರೀಕ್ಷಾ ಕೇಂದ್ರವಾದ ನೆಲ್ಲಿಸ್ ವಾಯುಸೇನಾ ನೆಲೆಯ ತವರು ರಾಜ್ಯವಾಗಿದೆ.   ಹಾಗೆಯೇ, ನೆಲ್ಲಿಸ್ ಅತ್ಯಂತ ಉನ್ನತ ಮತ್ತು ಪ್ರಮುಖ ರಹಸ್ಯ ತಾಣವಾದ ಫೆಡರಲ್ ಸರಕಾರದ  ಏರಿಯಾ 51ರ ನೆಲೆಯೂ ಆಗಿದೆ.  ಏರಿಯಾ 51 ತಾಣವು ಗ್ರೂಂ ಸರೋವರದ ಬಳಿ ಶುಷ್ಕ ಮತ್ತು ಲವಣ ಸರೋವರದ ಹಾಸಿನ ಮೇಲೆ ನೆಲೆಗೊಂಡಿದೆ.  ಕೆಲ ಸಮಯದ ಹಿಂದೆ, ಗ್ರೂಂ ಸರೋವರದ ದಡದಲ್ಲಿ ರಹಸ್ಯ ಕಾರ್ಯಾಚರಣೆಯ ಅನುಕೂಲವಿದೆ ಎಂಬುದಾಗಿ USAF ಧೃಢಪಡಿಸಿತ್ತು. ಆದರೆ ಅಲ್ಲಿ ನಡೆಯುವ ಯಾವುದೇ ಬಗೆಯ ಕಾರ್ಯಾಚರಣಾ ವಿಧಾನಗಳನ್ನು ಬಹಿರಂಗಗೊಳಿಸದಂತೆ ಮತ್ತು ಯಾವುದೇ ರೀತಿಯಲ್ಲಿ ವಿಭಾಗಿಸದಂತೆ ವ್ಯವಸ್ಥೆ ಮಾಡಲಾಗಿದೆ.  ಅತ್ಯಂತ ಚಿಕ್ಕ ಕ್ರೀಚ್ ವಾಯುಸೇನಾ ನೆಲೆಯು ನೆವಾಡಾದ ಇಂಡಿಯನ್ ಸ್ಪ್ರಿಂಗ್ಸ್ ಎಂಬಲ್ಲಿ ನೆಲೆಗೊಂಡಿದೆ; ಪ್ರಮುಖ ನೌಕಾ ನೆಲೆಯಾದ ನೇವಲ್ ಏರ್ ಸ್ಟೇಶನ್ ಫಾಲನ್, ಫಾಲನ್ ನಲ್ಲಿ ಇದೆ; ಹಾತೋರ್ನ್ ಆರ್ಮಿ ಡಿಪೋ ಹಾತೋರ್ನ್ ನಲ್ಲಿದೆ; ಟೋನೋಫ್ ಸರಣಿ ಪರೀಕ್ಷಾ ಕೇಂದ್ರವು ಟೋನೋಫ್ ಬಳಿ ಸ್ಥಿತವಾಗಿದೆ.

ಈ ನೌಕಾ ನೆಲೆಗಳು ಹಲವಾರು ಚಟುವಟಿಕೆಗಳನ್ನು ನಡೆಸುತ್ತವೆ. ಅವುಗಳಲ್ಲಿ, ಜಾಯಿಂಟ್ ಅನ್ ಮ್ಯಾನಡ್ ಏರಿಯಲ್ ಸಿಸ್ಟಮ್ಸ್ ಸೆಂಟರ್ ಫಾರ್ ಎಕ್ಸಲೆನ್ಸ್, ದಿ ನೇವಲ್ ಸ್ಟ್ರೈಕ್ ಎಂಡ್ ಏರ್ ವಾರ್ಫೆರ್ ಸೆಂಟರ್, ನೆವಾಡಾ ಟೆಸ್ಟ್ ಎಂಡ್ ಟ್ರೈನಿಂಗ್ ರೇಂಜ್, ರೆಡ್ ಫ್ಲ್ಯಾಗ್, ದಿ ಯುಎಸ್ ಏರ್ ಫೋರ್ಸ್ ಥಂಡರ್ ಬರ್ಡ್ಸ್, ದಿ ಯುನೈಟೆಡ್ ಸ್ಟೇಟ್ಸ್ ಏರ್ ಫೋರ್ಸ್ ವಾರ್ಫೆರ್ ಸೆಂಟರ್, ದಿ ಯುನೈಟೆಡ್ ಏರ್ ಫೋರ್ಸ್ ವೆಪನ್ಸ್ ಸ್ಕೂಲ್, ಮತ್ತು ದಿ ಯುನೈಟೆಡ್ ಸ್ಟೇಟ್ಸ್ ನೇವಿ ಫೈಟರ್ ವೆಪನ್ಸ್ ಸ್ಕೂಲ್ ಗಳು ಪ್ರಮುಖವಾದವು.

## ನೆವಾಡಾ ಕುರಿತಾದ ಗೀತೆಗಳು 
* ಮಾರ್ಕ್ ನಾಪ್ಫ್ಳರ್ ನ *ನೆವಾಡಾದ ಮರಳು*  - ಸೇಲಿಂಗ್ ಟು ಫಿಲಡೆಲ್ಫಿಯ 2000ರಲ್ಲಿ ಬಿಡುಗಡೆಗೊಂಡಿದೆ. 
* *ಡಾರ್ಸಿ ಫಾರೋ*  
* ಎಸಿ/ಡಿಸಿ ಪವರೇಜ್ ಅಲ್ಬಮ್ಮಿನಿಂದ *ಸಿನ್ ಸಿಟಿ* 
* 2005ರಲ್ಲಿ ಬಿಡುಗಡೆಯಾದ ಲೆಟ್ ಮಿ ಕಂ ಹೋಂನ ಲಿಂಬೆಕ್ ನಿಂದ *ಸಿನ್ ಸಿಟಿ*. 
* ಬರ್ತಾ ರಫೆತ್ತೋ ರಚಿಸಿರುವ ನೆವಾದ ನಾಡಗೀತೆ *ಹೋಂ ಮೀನ್ಸ್ ನೆವಾಡಾ*.
* ಬೆಸ್ಟ್ ಆಫ್ ದಿ ವೆಸ್ಟ್ ಅಲ್ಬಮ್ಮಿನ ರೈಡರ್ಸ್ ಇನ್ ದಿ ಸ್ಕೈ ನಿಂದ ನೆವಾಡಾ. 
* ಅಟ್ಯಾಕ್ ಅಟ್ಯಾಕ್  ಅಲ್ಬಮ್ಮಿನಿಂದ ರೆನೋಬ್, ನೆವಾಡಾ.  
* ದಲ್ಮೆಗ್/ಕ್ಲಿಂಟ್/ಪ್ಯಾಸ್ಕೋರಿಂದ 1931ರಲ್ಲಿ ನೈಟ್ ಟೈಮ್ ಇನ್ ನೆವಾಡಾ. 
* 2004ರ ನಂತರ ಬಂದ ದಿ ಕರ್ಸ್ ನ ಹನ್ನೆರಡನೆ ಟ್ರ್ಯಾಕ್ ಅಟ್ರೆಯುವಿನಿಂದ ನೆವಾಡಾಸ್ ಗ್ರೇಸ್.

## ಭವಿತವ್ಯದ ಚರ್ಚೆಯ ವಿಷಯಗಳು 
ನೆವಾಡಾ ಬಹುತೇಕ ಎಲ್ಲ ಬಗೆಯ ಆರ್ಥಿಕ ಸೌಕರ್ಯಗಳನ್ನು, ಅನುಕೂಲಗಳನ್ನು ಪಡೆಯುವ ಅವಕಾಶ ಹೊಂದಿದ್ದು ರಾಜ್ಯದ ದಕ್ಷಿಣ ಭಾಗದ ಜನತೆ ಹಿತವಾದ ಚಳಿಯನ್ನು ಹೊಂದಿರುವ ಚಳಿಗಾಲವನ್ನು ಆನಂದಿಸುತ್ತಾರೆ. ಆದರೆ, ನಗರದ ಕ್ಷಿಪ್ರ ಬೆಳವಣಿಗೆ, ಅಲ್ಲಿನ ರಸ್ತೆ, ಶಾಲೆಗಳನ್ನು ಗಿಜಿಗುಡುವಂತೆ ಮಾಡಿದೆ.  ನೆವಾಡಾದಲ್ಲಿ ದೇಶದಲ್ಲಿಯೇ ಅತ್ಯಂತ ಹೆಚ್ಚು ಶಾಲೆಗಳಿರುವ ಜಿಲ್ಲೆ ಎಂದು ಹೆಸರಾಗಿರುವ ಕ್ಲಾರ್ಕ್ ಕಾಂಟಿ ಸ್ಕೂಲ್ ಡಿಸ್ಟ್ರಿಕ್ಟ್ ಇದೆ. (2007ರ ಹೊತ್ತಿಗೆ ಶಾಲೆಯಲ್ಲಿ ಹೆಸರು ನೊಂದಾಯಿಸಿದ ವಿದ್ಯಾರ್ಥಿಗಳ ಸಂಖ್ಯೆ 314,000 ಇದ್ದು, ವಿದ್ಯಾರ್ಥಿಗಳ ಗ್ರೇಡ್ ಕೆ-12 ಆಗಿದ್ದಿತು). ರಾಜ್ಯವು ಹೆಚ್ಚುತ್ತಿರುವ ಅಪರಾಧ ಪ್ರಕರಣಗಳನ್ನೂ, ಅವ್ಯವಸ್ಥೆಗಳ ಆಗರವಾದ ಸಾರಿಗೆ ಸಂಸ್ಥೆಯನ್ನೂ ಎದುರಿಸಿದೆ. (ರಾಜ್ಯದ ವರದಿಗಳ ಪ್ರಕಾರ ನೆವಾಡಾದ ರಸ್ತೆಗಳ ದುರಸ್ತಿಗಾಗಿ ಬಿಡುಗಡೆ ಮಾಡಲಾದ ಹಣದಲ್ಲಿ $1 ಬಿಲಿಯನ್ ಗಳಷ್ಟು ಹಣದ ಕೊರತೆ ಉಂಟಾಗಿದ್ದಿತು).  ದಕ್ಷಿಣ ನೆವಾಡಾದ ಜಲಮಂಡಳಿಯ ಅಂದಾಜಿನ ಪ್ರಕಾರ 2020ರ ಹೊತ್ತಿಗೆ ನೆವಾಡಾದಲ್ಲಿ ನೀರಿನ ಸಮಸ್ಯೆ ತಲೆದೋರಬಹುದಾಗಿದೆ. ಇದೀಗ ದಕ್ಷಿಣ ನೆವಾಡಾ ಪ್ರದೇಶದ ಕಡಿಮೆ ಜನಸಾಂದ್ರಿತ ಪ್ರದೇಶದಿಂದ ನೀರನ್ನು ಹರಿಯಿಸುವ ವ್ಯವಸ್ಥೆಯ ಕುರಿತು ಯೋಜನೆಯನ್ನು ರೂಪಿಸಲಾಗುತ್ತಿದೆ.  ದೇಶದಲ್ಲಿ ಅತ್ಯಂತ ಕ್ಷಿಪ್ರವಾಗಿ ಬೆಳವಣಿಗೆ ಹೊಂದುತ್ತಿರುವ ರಾಜ್ಯಗಳಲ್ಲಿ ನೆವಾಡಾ ಕೂಡಾ ಒಂದು.

ಲಾಸ್ ವೇಗಾಸ್ ನಲ್ಲಿ ದೇಶದಲ್ಲಿಯೇ ಅತ್ಯಂತ ಹೆಚ್ಚು ವಾಹನ ವಿಮೆಯನ್ನು ಪಾವತಿಸುವ ಜನಸಮುದಾಯವಿದೆ.

ವೆಂಡೋವರ್ ಉತಾಹ್ ಪಟ್ಟಣದ ಕೆಲವು ನಿವಾಸಿಗಳು ನೆವಾಡಾದೊಂದಿಗೆ ತಾವಿರುವ ಪಶ್ಚಿಮ ವೆಂಡೋವರ್ ನೆವಾಡಾ ಪ್ರದೇಶವು ವಿಲೀನಗೊಳ್ಳುವುದಕ್ಕೆ ಉತ್ಸುಕರಾಗಿದ್ದು, ಇದರೆಡೆಗೆ ತಮಗಿರುವ ಆಸಕ್ತಿಯನ್ನು ಕೂಡಾ ಪ್ರಕಟಪಡಿಸಿದ್ದಾರೆ.  ನೀಡಲ್ಸ್ ಕ್ಯಾಲಿಫೋರ್ನಿಯಾ ಎನ್ನುವ ಪ್ರದೇಶವೂ ಕೂಡ ವಿಲೀನಗೊಳ್ಳಬೇಕೆಂಬ ಧ್ವನಿಯೂ ವ್ಯಕ್ತವಾಗಿದೆ.   ಈ ವಿಷಯಕ್ಕೆ ಸಂಬಂಧಿಸಿದಂತೆ ಕ್ರಮವಾಗಿ ನೆವಾಡಾ ಮತ್ತು ಉತಾಹ್ ಕ್ಯಾಲಿಫೋರ್ನಿಯಾ ಶಾಸಕಾಂಗಗಳ ಮತ್ತು ಯುಎಸ್ ಕಾಂಗ್ರೆಸ್ಸಿನ ಅನುಮತಿಯನ್ನು ಪಡೆಯುವುದು ಅಗತ್ಯವಾಗಿದೆ.

2008ರಲ್ಲಿ, 'ದಿ ಅಮೇರಿಕನ್ ಸ್ಟೇಟ್ ಲಿಟ್ಟರ್ ಸ್ಕೋರ್ ಕಾರ್ಡ್' ಸಂಸ್ಥೆಯು ಅಮೇರಿಕನ್ ಸಾರ್ವಜನಿಕ ಆಡಳಿತ ಸಂಘದ ರಾಷ್ಟ್ರೀಯ ಸಮ್ಮೇಳನದಲ್ಲಿ ಪ್ರಸ್ತುತಪಡಿಸಿದ ವರದಿಯಲ್ಲಿ, ಸಾರ್ವಜನಿಕ ರಸ್ತೆಮಾರ್ಗಗಳ ಮೇಲಿಂದ ಮತ್ತು ವಸತಿ ಪ್ರದೇಶಗಳಿಂದ ಕೊಳಚೆ ಮತ್ತು ಕಸ ನಿರ್ಮೂಲನೆಯ ವಿಷಯದಲ್ಲಿ, ಮಿಸ್ಸಿಸಿಪ್ಪಿ ಮತ್ತು ಲೂಸಿಯಾನಾ ನಂತರದ ಅತ್ಯಂತ ಕೊಳಕು ರಾಜ್ಯ ಎಂದು ತಿಳಿಸಿದೆ.

ಲಾಸ್ ವೆಗಾಸಿನಲ್ಲಿ ಗೃಹಮಂಡಳಿಯ ಆರ್ಥಿಕ ಯೋಜನೆಗಳು ವಿಫಲವಾದ ಪರಿಣಾಮವಾಗಿ ಮತ್ತು ಜೂಜು ಕ್ರೀಡೆಯ ಹಾಗೂ ಗ್ಯಾಸೋಲಿನ್ ಮತ್ತು ಇತರೆ ಗ್ರಾಹಕ ವಸ್ತುಗಳ ಮಾರಾಟದಲ್ಲಿ ಗಣನೀಯ ಇಳಿಕೆ ಮತ್ತು ನಷ್ಟದ ಪರಿಣಾಮವಾಗಿ, ರಾಜ್ಯದ ಬೊಕ್ಕಸಕ್ಕೆ $1.2 ಬಿಲಿಯನ್ನುಗಳಷ್ಟು ನಷ್ಟವಾಗಿದೆ. (ಈ ನಷ್ಟವನ್ನು ತುಂಬುವ ಹೊಣೆಗಾರಿಕೆ ಅಲ್ಲಿಯ ಸಂವಿಧಾನದ ಮೇಲಿದೆ.)  ಹೀಗೆ, ನೆವಾಡಾ ರಾಜ್ಯ ಸರಕಾರವು ಮಳೆಹಾನಿಯ ಸಂದರ್ಭದಲ್ಲಿ ಸಂಗ್ರಹಿಸಿದ್ದ ಸುಮಾರು $267 ಮಿಲಿಯನ್ನುಗಳಷ್ಟು ಪರಿಹಾರ ಹಣದ ಮೊರೆ ಹೋಗಿ ಆದ ನಷ್ಟವನ್ನು ತೀರಿಸಿಕೊಳ್ಳಬೇಕಾಯಿತು.

ಆಗಸ್ಟ್ 2008ರಲ್ಲಿ, ಬಾಯ್ಡ್ ಗೇಮಿಂಗ್ ಸುಮಾರು 4.2 ಬಿಲಿಯನ್ ಡಾಲರ್ ಹಣವನ್ನು ಖರ್ಚಿನಲ್ಲಿ ನಿರ್ಮಾಣ ಮಾಡಬೇಕಿದ್ದ, ಮತ್ತು ಹಳೆಯ ಸ್ಟಾರ್ಡಸ್ಟ್ ಹೋಟೆಲು ಮತ್ತು ಕ್ಯಾಸಿನೋವಿನ ಜಾಗದಲ್ಲಿ ಕಟ್ಟಬೇಕಿದ್ದ ಎಷೆಲಾನ್ ಯೋಜನೆಯ ಕಟ್ಟಡದ ನಿರ್ಮಾಣವನ್ನು ಸ್ಥಗಿತಗೊಳಿಸಬೇಕೆಂದು ಘೋಷಿಸಲಾಯಿತು.  ಈ ಯೋಜನೆಯನ್ನು ಸ್ಥಗಿತಗೊಳಿಸುವುದರ ಹಿಂದೆ ಇದ್ದ ಮುಖ್ಯ ಕಾರಣ, ಹಣದ ಕೊರತೆ ಮತ್ತು ಬ್ಯಾಂಕಿನಿಂದ ಪಡೆದಿದ್ದ ಅಗಾಧ ಮೊತ್ತದ ಸಾಲವಾಗಿತ್ತು.

ಕೊಯೋಟ್ ಸ್ಪ್ರಿಂಗ್ಸ್ ಕೂಡ ಸುಮಾರು 240,000 ಜನರನ್ನು ಗಮನದಲ್ಲಿಟ್ಟುಕೊಂಡು, ಲಿಂಕನ್ ಮತ್ತು ಕ್ಲಾರ್ಕ್ ಪ್ರದೇಶಗಳಲ್ಲಿ ರೂಪಿಸಿದ ವಸತಿ ಯೋಜನೆಯಾಗಿದೆ.  ಪ್ರಾಯಶಃ ಇದು ನೆವಾಡಾದ ಅತ್ಯಂತ ಬೃಹತ್ ವಸತಿ ಯೋಜನೆಯ ನಗರವಾಗಿದೆ.  ನೆವಾಡಾ ನಗರವು ಹಾರ್ವೆ ವ್ಹಿಟ್ಮೋರ್ ಎಂಬುವರಿಂದ ಅಭಿವೃದ್ಧಿ ಹೊಂದುತಿದ್ದರೂ, ಅವರು ಪರಿಸರ ಕಾಳಜಿಯ ಕುರಿತಾಗಿ ಮತ್ತು ರಾಜಕೀಯ ತಾರತಮ್ಯದ ಕಾರಣದಿಂದಾಗಿ ಸಾಮಾಜಿಕವಾಗಿ ಹಲವಾರು ದೋಷಾರೋಪಣೆಗಳನ್ನು ಎದುರಿಸುತ್ತಿದ್ದಾರೆ ಹಾಗೂ ಹಲವಾರು ವಿವಾದಗಳನ್ನು ಹುಟ್ಟು ಹಾಕಿದ್ದಾರೆ.

## ರಾಜ್ಯದ ಲಾಂಛನಗಳು 
[[ಚಿತ್ರ:Nevada playa USGS.png|thumb|upright|ನೆವಾಡಾದ[129] ಪ್ಲಾಯಾ ಪ್ರದೇಶಗಳು ]]
* ನೆವಾಡಾದ ಪ್ರಾದೇಶಿಕ ಪ್ರಾಣಿ: ಡಸರ್ಟ್ ಬಿಘಾರ್ನ್ ಶೀಪ್   
* ಪ್ರಾದೇಶಿಕ ಉಪಕರಣ: ಟ್ಯೂಲ್ ಡಕ್ ನ ಬಲೆ 
* ಪ್ರಾದೇಶಿಕ ಪಕ್ಷಿ: ಮೌಂಟೇನ್ ಬ್ಲೂಬರ್ಡ್ 
* ಪ್ರಾದೇಶಿಕ ಬಣ್ಣಗಳು: ಸಿಲ್ವರ್ ಮತ್ತು ನೀಲಿ 
* ಪ್ರಾದೇಶಿಕ ಮೀನು: ಲ್ಯಾಹೊನ್ಟನ್ ಕಟ್ ಥ್ರೋಟ್ ಟ್ರೌಟ್
* ಪ್ರಾದೇಶಿಕ ಪುಷ್ಪ: ಸೇಜ್ ಬ್ರಶ್  *ಅರ್ಟೆಮಿಸಿಯಾ ಟ್ರೈಡೆನ್ಟಾಟಾ* 
* ಪ್ರಾದೇಶಿಕ ಪಳಿಯುಳಿಕೆ: ಇಚ್ಥೈರೋಸಾರ್ 
* ಪ್ರಾದೇಶಿಕ ಹುಲ್ಲು: ಇಂಡಿಯನ್ ರೈಸ್ ಗ್ರಾಸ್ 
* ಪ್ರಾದೇಶಿಕ ಮೆರವಣಿಗೆ: ಜೆರಾಲ್ಡ್ ವಿಲ್ಲಿಸ್ ರ ಸಿಲ್ವರ್ ಸ್ಟೇಟ್ ಫ್ಯಾನ್ ಫೇರ್. 
* ಪ್ರಾದೇಶಿಕ ಖನಿಜ: ಬೆಳ್ಳಿ (Ag)
* ಪ್ರಾದೇಶಿಕ ಘೋಷಣೆಗಳು: ಬ್ಯಾಟಲ್ ಬಾರ್ನ್ ಮತ್ತು ಆಲ್ ಫಾರ್ ಅವರ್ ಕಂಟ್ರಿ.
* ರಾಜ್ಯದ ಅತ್ಯಮೂಲ್ಯ ಪಚ್ಚೆಕಲ್ಲು: ವರ್ಜಿನ್ ವ್ಯಾಲೀ ಬ್ಲ್ಯಾಕ್ ಫೈರ್ ಓಪಲ್.
* ಪ್ರಾದೇಶಿಕ ಮಧ್ಯಮಮೂಲ್ಯ ಪಚ್ಚೆಕಲ್ಲು: ನೆವಾಡಾ ಟರ್ಕೋಯಿಸ್ 
* ಪ್ರಾದೇಶಿಕ ಧ್ಯೇಯವಾಕ್ಯ: "ದಿ ಬ್ಯಾಟಲ್ ಬಾರ್ನ್ ಸ್ಟೇಟ್"  
* ಪ್ರಾದೇಶಿಕ ಗೀತೆ: ಬರ್ತಾ ರಫ್ಫೆಟ್ಟೋ ವಿರಚಿತ "ಹೋಂ ಮೀನ್ಸ್ ನೆವಾಡಾ". 
* ಪ್ರಾದೇಶಿಕ ಸರೀಸೃಪ: ಮರುಭೂಮಿ ಆಮೆ 
* ಪ್ರಾದೇಶಿಕ ಶಿಲೆ: ಸ್ಯಾಂಡ್ ಸ್ಟೋನ್ 
* ಪ್ರಾದೇಶಿಕ ಮಣ್ಣು: ಒರೋವಾಡಾ ಮಣ್ಣು ಸರಣಿ. 
* ಪ್ರಾದೇಶಿಕ ಕಂಬಳಿ/ಮೇಲ್ವಸ್ತ್ರ: ರಿಚರ್ಡ್ ಜೈಮಂಟ್ ಪೌಲೋಸ್ಕಿ ರಚಿಸಿರುವ ನೆವಾಡಾದ ನೇಯ್ದ ಕಂಬಳಿ ಅಥವಾ ಮೇಲ್ವಸ್ತ್ರದ ಒಂದು ಚಿತ್ರ. 
* ಪ್ರಾದೇಶಿಕ ವೃಕ್ಷಗಳು: ಸಿಂಗಲ್ ಲೀಫ್ ಪೈನ್ಯೋನ್ ಪೈನ್ ಮತ್ತು ಬ್ರಿಸ್ಟಲ್ ಕೋನ್ ಪೈನ್, *ಪೈನಸ್ ಲಾಂಗೆವಾ*

## ಇವನ್ನೂ ನೋಡಿ 
## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* ಅಧಿಕೃತ ರಾಜ್ಯ ವೆಬ್ ಸೈಟ್ 
* State Domain Registry website
* ನೆವಾಡಾ ಸ್ಟೇಟ್ ಡಾಟಾಬೇಸಸ್ - ಅನ್ವೇಷಿತ  ಡಾಟಾ ಬೇಸ್ ಗಳ ಪಟ್ಟಿಯ ಟಿಪ್ಪಣಿ - ಸಂಗ್ರಹ: ನೆವಾಡಾ ರಾಜ್ಯದ ಏಜೆನ್ಸಿಗಳು. ಸಂಪಾದಿಸಿದವರು: ಸರಕಾರೀ ಕಾಗದಪತ್ರಗಳ ದುಂಡುಮೇಜಿನ ಪರಿಷತ್ತು - ಅಮೇರಿಕನ್ ಲೈಬ್ರರಿ ಅಸೋಸಿಯೇಶನ್. 
* ರಾಜ್ಯ ಪ್ರವಾಸೋದ್ಯಮದ ವೆಬ್ಸೈಟ್ 
* ನೆವಾಡಾದ ಪ್ರಾದೇಶಿಕ ಸಂಕೇತಗಳು  
* ನೆವಾಡಾ ರಾಜ್ಯದ ಕಾರ್ಯದರ್ಶಿ  
* ನೆವಾಡಾದ ಕುರಿತು ಜಾಹಿರಾತುಗಳು 
* ನೆವಾಡಾ ರಾಜ್ಯ ಗ್ರಂಥಾಲಯ ಮತ್ತು ಸಂಗ್ರಹ.  
* ನೆವಾಡಾ ರಾಜ್ಯದ ಸಾಮರ್ಥ್ಯದ ಪಾರ್ಶ್ವನೋಟಗಳು 
* ಮಿಸೌರಿಯ USGS ಸ್ಥಿರ-ಸಮಯ(ರಿಯಲ್ ಟೈಮ್), ಭೌಗೋಳಿಕ ಮತ್ತು ಇತರ ವೈಜ್ಞಾನಿಕ ಆಕರಗಳು.  
* ಅಮೆರಿಕಾ ಸಂಯುಕ್ತ ಸಂಸ್ಥಾನದ ಜನಗಣತಿ ಮಂಡಳಿ. 
* ನೆವಾಡಾ ರಾಜ್ಯದ ಸಂಪೂರ್ಣ ವರ್ಣರಂಜಿತ ನಕಾಶೆಗಳು    ಪ್ರಮುಖ ನಗರಗಳ, ಪಟ್ಟಣಗಳ ಮತ್ತು ಕೌಂಟಿಸೀಟ್ ಗಳ ಪಟ್ಟಿ 
* ನೆವಾಡಾದ ಕುರಿತು ಕೆಲ ವಾಸ್ತವಗಳು  
* ಉಚ್ಛಾರ ಮಾರ್ಗದರ್ಶಿ ಕೈಪಿಡಿ:ನೆವಾಡಾ 
* ಮರೆತುಹೋದ ನೆವಾಡಾ - ನೆವಾಡಾದ ಭೂತ ಪಟ್ಟಣಗಳು ಮತ್ತು ಗಣಿ ಪಾಳೆಯಗಳು.
* ನೆವಾಡಾದ ಐತಿಹಾಸಿಕ ಗುರುತುಗಳು  
* 

## ಸಂಬಂಧಿತ ಮಾಹಿತಿ 
ವರ್ಗ:ನೆವಾಡಾ
ವರ್ಗ:ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಜ್ಯಗಳು
ವರ್ಗ:ಹಿಂದಿನ ಸ್ಪ್ಯಾನಿಷ್‌‌ ವಸಾಹತುಗಳು
ವರ್ಗ:1821ರಲ್ಲಿ ಸ್ಥಾಪಿತವಾದ ರಾಜ್ಯಗಳು ಮತ್ತು ಪ್ರಾಂತ್ಯಗಳು
ವರ್ಗ:ಪಶ್ಚಿಮ ಸಂಯುಕ್ತ ಸಂಸ್ಥಾನಗಳು
ವರ್ಗ:ಅಮೇರಿಕ ಸಂಯುಕ್ತ ಸಂಸ್ಥಾನದ ಪಟ್ಟಣಗಳು